Οι 7 καλύτερες γυναικείες στολές για τις απόκριες του 2022\nby DimitraTr 11/02/2022\nwritten by DimitraTr 11/02/2022\nΣτο άρθρο αυτό θα βρεις αποκριάτικες στολές πέρα από τα συνηθισμένα. Δε θα σου προτείνουμε να ντυθείς πειρατίνα, καμαριέρα, χανούμισσα ή οτιδήποτε άλλο κλισέ. Αν ψάχνεις για οικονομικές αποκριάτικες στολές τότε σου προτείνουμε ανεπιφύλακτα το aliexpress.com. Εκεί θα βρεις πρωτότυπες ιδέες και ολοκληρωμένα σετ στολών για να μη χρειαστεί να ξοδέψεις επιπλέον χρήματα σε αποκριάτικα αξεσουάρ. Παρακάτω συγκεντρώαμε τις 7 top γυναικείες στολές για φέτος τις απόκριες!\n7 Γυναικείες αποκριάτικες στολές για να κάνεις εντύπωση\n1. Γυναικεία στολή spiderman\nΜιας που η νέα ταινία Spiderman έχει γίνει τεράστια επιτυχία, φέτος είναι μια καλή χρονιά για να ντυθείς spiderwoman. Ως εφαρμοστή στολή είναι πολύ σέξι και επίκαιρη, ιδανική για τις φετινές απόκριες. Ούτε αξεσουάρ χρειάζονται, ούτε άλλες ετοιμασίες οπότε φοράς τη στολή σου και είσαι απευθείας έτοιμη!\nΔες επίσης: 7 Ιδέες για να ντυθείς φέτος τις απόκριες!\n2. Κούκλα squid game – αποκριάτικες στολές 2022\nΆλλη μια τεράστια επιτυχία του 2021 ήταν το Squid Game. Οι περισσότεροι το έχουν δει ή έστω έχουν μια ιδέα γύρω από τους βασικούς χαρακτήρες και την περίφημη κούκλα που είδαμε στο 1ο επισόδειο. Ντύσου λοιπόν σαν αυτή τη creepy κούκλα για να σπάσεις πλάκα με τη παρέα σου!\n3. Γυναικεία στολή για τις απόκριες αεροσυνοδός\nΩραία ιδέα είναι να ντυθείς αεροσυνοδός. Με τη χαρακτηριστική στολή και καπέλο και σε συνδυασμό με ένα χτένισμα-κότσο θα έχεις μια απλή και όμορφη στολή για φέτος τις απόκριες!\n4. Cruella de Vil αποκριάτικη στολή για γυναίκες\nΗ Cruella De Vil είναι ένας χαρακτήρας ταινίας που μας έχει στιγματίσει. Η στολή αποτελείται από φούστα, μπλούζα, κάπα και περούκα. Απογείωσε την αμφίεση σου με το αντίστοιχο αποκριάτικο μακιγιάζ και ένα ζευγάρι δερμάτινα ή see through γάντια!\n5. Στολή ρομπότ\nΑν θες να είσαι πρωτότυπη και σέξι τότε ντύσου ρομπότ με μια κολλητή ολόσωμη στολή. Εδώ το μακιγιάζ θα παίξει καθοριστικό ρόλο στην αμφίεση σου καθώςθα απογειώσει εντελώς την στολή.\n6. Ντύσου χαρακτήρας Anime – αποκριάτικες στολές για γυναίκες\nΤα anime έχουν αποκτήσει αρκετή δημοτικότητα και πολλούς νέους θαυμαστές. Έτσι, μπορείς να ντυθείς χαρακτήρας Anime και πολύ εύκολα να αναγνωρίσουν οι γύρω σου τον χαρακτήρα που ντύθηκες. Φυσικά, εάν είσαι ήδη εξοικειωμένη με τον κόσμο των anime μπορείς να διαλέξεις τον αγαπημένο σου χαρακτήρα να ντυθείς και όχι κάποια τυχαία φιγούρα!\n7. Αποκριάτικη στολή x-men\nΆλλη μια όμορφη και άνετη στολή είναι να ντυθείς x-men. Η μπλε ολόσωμη φόρμα αγκαλιάζει το σώμα και δείχνει εκπληκτική με τις 3D λεπτομέρειες της. Με μπλε face painting και μια περούκα θα είσαι μοναδική!


Μάϊος 2014 - Ελληνικό Πανόραμα\nΜΑΡΜΑΡΙΝΗ ΣΤΡΑΤΑ ΚΑΛΛΙΤΕΧΝΩΝ\nΜια ανοιχτή επιστολή προς Καλλιτέχνες, Πολιτεία και Φορείς\nΟι μαρμάρινες πλάκες είχαν φτάσει στο τέλος τους, είχε τερματίσει η πεζοπορία των δυο χιλιομέτρων. Μια διαδρομή που με ήπια, σοφή κλίση μάς είχε οδηγήσει από τα ημιορεινά Υστέρνια, ως τον Όρμο των Υστερνίων. Εκεί οι πλάκες έγιναν άσφαλτος, χώμα, τσιμέντο. Η μαγεία του μαρμάρου, του πιο διάσημου προϊόντος της Τηνιακής γης, είχε χαθεί.\nΜαζί είχαν σταματήσει και οι εκπλήξεις από τα ποικίλα χαράγματα, πάνω στις πλάκες του δρομίσκου. Χαράγματα, που μας κρατούσαν για μια ώρα συντροφιά, με αρχικά ονομάτων, χρονολογίες από το 1939, και ποικίλες παραστάσεις: ένα περιστέρι, μια καρδιά με αρχικά ονομάτων, λουλούδια, ένα σπαθί... Ήταν η πρώτη φορά σε μια πεζοπορική διαδρομή, που παρατηρούσαμε περισσότερο το έδαφος και λιγότερο το τοπίο.\nΚαθώς τέλειωσαν οι πλάκες και σταμάτησε αυτή η ιδιότυπη επικοινωνία με τους άγνωστους "καλλιτέχνες του δρόμου", χάθηκε ένα μεγάλο μέρος από την ομορφιά της διαδρομής. Και τότε, μια ιδέα γεννήθηκε στο νου. Δεν θα ήταν δυνατόν, αυτές οι εγχάρακτες πλάκες, που τόσο πρωτότυπα συνόδεψαν τα βήματά μας, να ήταν περισσότερες; Και μάλιστα πιο ευφάνταστες, πιο καλλιτεχνικές; Που να αποτύπωναν την έμπνευση, την καλλιτεχνικότητα, την κουλτούρα αλλά και εθνικότητα των δημιουργών τους; Που θα μπορούσαν να είναι, όχι μόνο Τηνιακοί καλλιτέχνες αλλά και από οποιοδήποτε μέρος της Ελλάδας και του κόσμου.\nΞαφνικά, οι ιδέες διαδέχονταν η μία την άλλη. Αρχίσαμε να σκεφτόμαστε τους καλλιτέχνες που θα ενστερνίζονταν το όραμα, τους τοπικούς φορείς που θα στήριζαν το εγχείρημα, με δωρεάν διαμονή και εστίαση με ντόπιες σπεσιαλιτέ. Και, φυσικά, αρωγό την Πολιτεία, τον Ε.Ο.Τ, χορηγούς, κλπ. κλπ. Το άσημο πλακόστρωτο των Υστερνίων θα μπορούσε σταδιακά να μεταμορφωθεί σε μια "Παγκόσμια Μαρμάρινη Στράτα Καλλιτεχνών", που για μια βδομάδα το χρόνο θα εμπλουτιζόταν με καινούρια έργα. Και θα εξελισσόταν- με την σύγχρονη επικοινωνιακή δυνατότητα- σ΄ ένα διεθνές καλλιτεχνικό και περιηγητικό γεγονός. Τα ωφέλη θα ήταν για όλους προφανή και πολυδιάστατα.\nΕμπιστευθήκαμε όλα αυτά στον Τηνιακό φίλο μας, γλύπτη Γιάννη Καγιώργη.\n- Είναι θαυμάσια σκέψη, θα την υποστηρίξω προσωπικά.\nΕίθε να βρει πρόσφορο έδαφος η ιδέα. Άλλωστε και η φημισμένη Μπιενάλε της Βενετίας από μια ιδέα ξεκίνησε κι αυτή, το μακρινό 1895!\nΘερμές ευχές από όλους μας για δροσερό καλοκαίρι.\nΜε μεγάλα δάση, βουνά και άφθονα νερά, γραφικά χωριά και παραλίες εξωτικές, μεσαιωνικούς πύργους και εκκλησίες βυζαντινές, η Νάξος μπορεί να συναρπάσει και τον απαιτητικότερο επισκέπτη, Έλληνα ή ξένο.\nT99 / Περιήγηση / Λακωνία /\nΈνας στενόμακρος όρμος ελίσσεται και εισχωρεί σαν φιόρδ στην ανατολική Πελοποννησιακή ακτογραμμή. Εκεί, προστατευμένο σχεδόν απ΄όλους τους καιρούς είναι το Λιμάνι του Γέρακα. Αθέατη λίγο ψηλότερα είναι η πολιτεία του Αρχαίου Ζάρακα.\nT99 / Περιήγηση / Εύβοια /\nΜοιάζει να συνδυάζει τα πάντα: στενορρύμια, ανηφοριές και κατηφοριές, πέτρινα σπίτια κι επιβλητικά αρχοντικά, υπέροχο φυσικό περιβάλλον και χώρους πολιτισμού. Αλλά κι ένα μοναδικό αγνάντεμα στην απεραντοσύνη του Αιγαίου.\nT99 / Περιήγηση / ΠΕΛΟΠΟΝΝΗΣΟΣ /\nΠίσω από το βαρύ «παραπέτασμα» της Ιστορίας της κρύβεται ένας προορισμός όπου Φύση, Πολιτισμός, Αθλητισμός, Γαστρονομία ξεδιπλώνουν δικά τους σενάρια καλώντας τον επισκέπτη να βιώσει αυθεντικές εμπειρίες. Ιδού η Σπάρτη


Γιάννης Καλαφατέλης: «Εμποδίσαμε την είσοδο της φωτιάς στο Κρυονέρι»! : eVoreia\nΟ δήμαρχος Διονύσου Γιάννης Καλαφατέλης έδωσε συνέντευξη στον τηλεοπτικό σταθμό MEGA, μιλώντας για την πυρκαγιά στη Βαρυμπόμπη και όσα έγιναν τις βραδινές ώρες.\nΟ κ Καλαφατέλης τόνισε ότι έγιναν τεράστιες προσπάθειες προκειμένου να μην μπει η φωτιά στο Κρυονέρι, κάτι που πέτυχαν τελικώς οι πυροσβεστικές δυνάμεις.\n«Εμποδίσαμε την είσοδο της φωτιάς στο Κρυονέρι»! ανέφερε χαρακτηριστικά.\nΩστόσο, επισήμανε ότι υπάρχει ένα μέτωπο το οποίο κατευθύνεται προς το Τατόι, ενώ ανέφερε ότι τα εναέρια μέσα θα παίξουν πλέον πολύ μεγάλο ρόλο.\nΔεν παρέλειψε να μιλήσει με τα καλύτερα λόγια για τους άνδρες της πυροσβεστικής, που πάλεψαν όλο το βράδυ με τις φλόγες.


Επιμελητήριο Ηλείας: Εξωπραγματικός ο υπολογισμός και πολλά σοβαρά λάθη ο ΕΝΦΙΑ - Ηλεία Οικονομία\nΕπιμελητήριο Ηλείας: Εξωπραγματικός ο υπολογισμός και πολλά σοβαρά λάθη ο ΕΝΦΙΑ\nΠου επισημαίνει τα προβλήματα ο πρόεδρος του ΕΒΕ κ. Νικολούτσος θέτοντας το ζήτημα άμεσων διορθωτικών παρεμβάσεων\nΤο μεγάλο πρόβλημα που έχει προκύψει για πάρα πολλούς Ηλείους με τις χρεώσεις του ΕΝΦΙΑ επισημαίνει στον Υπουργό Οικονομικών κ. Χαρδούβελη ο πρόεδρος του Επιμελητηρίου Ηλείας κ. Κώστας Νικολούτσος ο οποίος την ίδια κιόλας μέρα της δημοσιοποίησης του θέματος έστειλε κατεπείγουσα επιστολή για να γίνουν οι απαιτούμενες διορθώσεις.\nΌπως τονίζει μάλιστα ο πρόεδρος του ΕΒΕ τα λάθη εντοπίζονται κυρίως σε χαρακτηρισμό αγροτικών εκτάσεων και άλλων περιφερειακών οικοπέδων κλπ ως «εντός οικισμού» με αποτέλεσμα να υπολογίζεται ο φόρος με βάση πολλαπλάσιες τιμές από όσες είναι στην πραγματικότητα.\nΑναφέρει επίσης ότι ακόμα και εντός οικισμού σε πολλές περιπτώσεις οι αντικειμενικές αξίες όπως υπολογίζονται και με δεδομένη την ανύπαρκτη οικοδομική δραστηριότητα των τελευταίων ετών είναι εξωπραγματικές.\nΑναλυτικά ολόκληρη η επιστολή του κ. Νικολούτσου που κοινοποιείται τόσο στον Αναπλ. υπ. Οικονομικών κ. Σταϊκούρα όσο και στον Υφυπουργό κ. Μαυραγάνη έχει ως εξής:\nΤο Επιμελητήριο Ηλείας μετά την αποστολή των πρώτων σημειωμάτων για τον ΕΝ.Φ.Ι.Α. διαπιστώνει τη μεγάλη δυσαρμονία πραγματικών και αντικειμενικών αξιών. Πολλές φορές, η σχέση πραγματικής και αντικειμενικής αξίας είναι της τάξεως ένα προς δέκα.\nΤο παράδοξο αυτό φαινόμενο εντοπίζεται σε οικισμούς με εκτεταμένα όρια, όπου οι εμφανιζόμενες εδαφικές εκτάσεις που χαρακτηρίζονται ως οικόπεδα είναι αποκλειστικά χώροι με γεωργικές εκμεταλλεύσεις, όπως ελαιώνες και πορτοκαλεώνες και δεν έχουν καμία οικοπεδική αξία, ούτε προβλέπεται στο ορατό μέλλον η οικιστική αξιοποίησή τους.\nΕιδικά παρουσιάζονται πολλαπλές περιπτώσεις αγροτικής γης και οικόπεδων περιφερειακά των οικείων Δημοτικών Ενοτήτων να χαρακτηρίζονται εντός οικισμού , με αποτέλεσμα ο φόρος να έχει υπολογιστεί με βάση τις τιμές που είναι πολλαπλάσιες της πραγματικής αξίας των ακινήτων στην αγορά , και επιπλέον είναι πολύ μεγαλύτερος από τον ΦΑΠ , που μέχρι τώρα καλούνταν να πληρώσουν οι φορολογούμενοι , καθώς το Υπουργείο Οικονομικών επειδή δεν είχε καθορίσει τιμές ζώνης, λαμβάνει υπόψη για τον υπολογισμό του ΕΝΦΙΑ, την κατώτερη αντικειμενική τιμή ακινήτων της οικείας Δημοτικής Ενότητας .\nΕίναι λοιπόν πασιφανές ότι η πρόβλεψη του νόμου για τους οικισμούς όπου δεν υπάρχει αντικειμενικό σύστημα προσδιορισμού αξιών να ταυτίζεται με την χαμηλότερη αντικειμενική αξία του δήμου, είναι εντελώς λανθασμένη και χρειάζεται άμεση αναθεώρηση.\nΠαρακαλούμε όπως αντιμετωπίσετε σύντομα το σοβαρό αυτό θέμα, γιατί σε πολλές περιπτώσεις το ύψος του φόρου που προκύπτει, ξεπερνά την αξία της γεωργικής παραγωγής.\nΕπίσης να σημειωθεί ότι το ίδιο παρατηρείται και σε ορισμένες εντός σχεδίου περιοχές, των οποίων οι αντικειμενικές αξίες δεν έχουν καμία σχέση με τη πραγματικότητα, δεδομένης και της ανύπαρκτης οικοδομικής δραστηριότητας που παρατηρείται τα τελευταία χρόνια.


@ntistasi.gr: Το Μέλλον ανήκει στον κόσμο της δουλειάς!\nΗ φετινή πρωτομαγιά συμπίπτει με τον ένα χρόνο που η Κυβέρνηση του ΠΑΣΟΚ οδήγησε την χώρα και τους εργαζόμενους στην νέα βαρβαρότητα του ΔΝΤ και της Ε.Ε. Η κυβέρνηση του ΠΑΣΟΚ με την ανοιχτή στήριξη του ΛΑΟΣ και την ουσιαστική στήριξη της ΝΔ, έχει εξαπολύσει μια άνευ προηγουμένου επίθεση σε βάρος των δικαιωμάτων μας με στόχο το φόρτωμα των βαρών της κρίσης στις πλάτες των εργαζομένων λαϊκών μαζών.\nΝέες μειώσεις μισθών και ουσιαστική κατάργηση των Συλλογικών Συμβάσεων Εργασίας σε δημόσιο και ιδιωτικό τομέα, νέο επαχθές ασφαλιστικό, κατάργηση των κοινωνικών παροχών και των επιδομάτων ανεργίας! Η σχέση μισθών-κερδών ανατρέπεται ραγδαία μέρα με την μέρα υπέρ των κερδών, με την άμεση μείωση μισθών και συντάξεων, την κατάργηση των ΣΣΕ και την κυριαρχία ελαστικών και ευέλικτων μορφών εργασίας. Χιλιάδες εργαζόμενοι ζουν τον εφιάλτη της ανεργίας και των απολύσεων. Στο μαύρο αυτό φόντο έρχονται να προστεθούν και οι νέοι δυσβάσταχτοι φόροι για τον λαό η αύξηση του ΦΠΑ στον ψηλό συντελεστή, η αύξηση των τελών κυκλοφορίας κλπ, το κλείσιμο εκατοντάδων σχολείων, πανεπιστημίων και νοσοκομείων, το μαζικό ξεπούλημα κάθε δημόσια περιουσίας, από την ενέργεια ως τα νερά και από λιμάνια και τα αεροδρόμια έως τα νησιά και τα δάση.\nΗ επίθεση που δεχόμαστε είναι ιστορικής σημασίας. Καταργούνται δικαιώματα δεκαετιών, επιστρέφουμε στον εργασιακό μεσαίωνα, φτιάχνουν έναν απάνθρωπο κόσμο για τα παιδιά μας. Απαιτείται ενωμένος, παλλαϊκός αγώνας διαρκείας, με απεργίες και διαδηλώσεις για να ανατρέψουμε αυτή την πολιτική, και την κυβέρνηση που την εφαρμόζει για να μην μας στείλουν 200 χρόνια πίσω.\nΣτις συνθήκες αυτές, οι ηγεσίες των ΓΣΕΕ/ΑΔΕΔΥ με διαφορετικό τρόπο, όχι μόνο δεν μπόρεσαν να ανταποκριθούν στοιχειωδώς στις απαιτήσεις της περιόδου, αλλά έγινε εμφανέστερο σε ευρύτερες μάζες εργαζομένων, η υποταγή της συνδικαλιστικής γραφειοκρατίας και η υπονόμευση των αγώνων, πράγμα που τους φέρνει σε σύγκρουση με τις ανάγκες της εργαζόμενης πλειοψηφίας. Μπροστά σε αυτή την κατάσταση δεν μας μένει άλλος δρόμος από το να πάρουμε την κατάσταση στα χέρια μας. Να οικοδομήσουμε μέσα στα σωματεία μας την αγωνιστική ταξική ενότητα των εργαζομένων. Με αγώνες στα χέρια των ίδιων των εργαζόμενων,. Για να πάρουμε πίσω ότι μας πήραν και να διεκδικήσουμε τον πλούτο που παράγουμε. Για μια κοινωνία με τους εργαζόμενους στο τιμόνι. Να ενισχύουμε την ενότητα και την αλληλεγγύη μας για:\nΣτον αέρα απο.. 4/28/2011 10:59:00 μ.μ.


Η δολοφονία της μνήμης - Medium.gr\non 17 Μαρτίου 2019 . Posted in Τρομοκρατία\nΒεβαίως, εκείνη την εποχή η «αντίσταση» ήταν εξ ορισμού «αγαθή» και επομένως δεν μπορεί να έκανε ένα τέτοιο έγκλημα, σε αντίθεση με την «καταστολή» που σκότωνε αβέρτα αθώους. Αργότερα, όπως διαβάζουμε στον δικτυακό τόπο Indymedia, ανασύρθηκε η θεωρία της προβοκάτσιας. Οπως γράφει ο ψευδώνυμος Ναστρεντίν: «Συμμετείχα κι εγώ σε εκτεταμένα επεισόδια που γινόντουσαν στην Αθήνα εκείνη την εποχή (...) Πιστεύω ότι τότε ο κοινωνικός πόλεμος είχε οξυνθεί τόσο πολύ, ώστε το κράτος με τους εγκάθετους του στον χώρο των αναρχικών φρόντισε να παρασύρει το κίνημα αντίστασης στην καταστροφή, οργανώνοντας τρομοκρατικές πράξεις, όπως ο εμπρησμός του κτιρίου της πρυτανείας του Πολυτεχνείου και ο εμπρησμός του κτιρίου των καταστημάτων Κάπα-Μαρούσης, που είχε αποτέλεσμα τον φρικτό θάνατο τεσσάρων ανθρώπων» (10.1.2003).\nΗ δολοφονία της μνήμης είναι χρήσιμη πολιτικώς γιατί φτιάχνει «ηθικά πλεονεκτήματα». «Πρωτοφανείς» λένε στον ΣΥΡΙΖΑ είναι οι επιθέσεις κατά βουλευτών για το Μακεδονικό, αποσιωπώντας τις επιθέσεις στους βουλευτές του ΠΑΣΟΚ για το μνημόνιο στις οποίες συμμετείχαν και στελέχη του. Ομως είναι και επικίνδυνη, γιατί μετά τη μνήμη, δολοφονούνται κι άνθρωποι...\nΔημοσιεύτηκε στην εφημερίδα «Καθημερινή» στις 17.3.2019


Καθημερινη τρελα: Γάμος Ομοφυλόφιλων-Μερικές απλές κουβέντες\nΓάμος Ομοφυλόφιλων-Μερικές απλές κουβέντες\nΠολύ φασαρία γίνεται αυτές τις ημέρες για τον γάμο στο συμβολαιογραφείο και μέσω αυτού για το γάμο των ομοφυλλόφιλων και, ως συνήθως, τα μέσα ενημέρωσης μπερδεύουν τα πράγματα αντί να βοηθούν προς την αντίθετη κατεύθυνση.\nΆποψή μου είναι ότι οι σεξουαλικές προτιμήσεις του καθενός είναι αποκλειστικά δικό του δικαίωμα. Δεν μπορεί κανένας να εμποδίσει κάποιους να φέρονται κατά οποιονδήποτε τρόπο αυτοί θέλουν αρκεί να είναι αυτή τους η συμπεριφορά εκτός των ορίων του εξαναγκασμού. Δηλαδή, αν θέλουν δύο άνδρες ή δύο γυναίκες να είναι ζευγάρι, ας είναι, αρκεί φυσικά να το θέλουν και οι δύο.\nΟι περισσότεροι από εμάς θεωρούμε την ομοφυλοφιλία, ως εκτροπή από το φυσιολογικό. Αλλά πάλι, αυτό δεν μας δίνει το δικαίωμα να απαγορεύσουμε αυτήν την εκτροπή. Αν το κάναμε, θα μπορούσε να ανοίξει ένας κύκλος με απαγορεύσεις που δεν θα ήθελα καν να σκέφτομαι.\nΚάποιοι από τους ομοφυλόφιλους επιθυμούν να δώσουν στη σχέση τους επίσημη υπόσταση, μέσω κρατικής αναγνωρισης, για να έχουν κατ'αυτόν τον τρόπο τα δικαιωματα που έχουν και τα ετεροφυλόφιλα ζευγάρια, κυριώς οικονομικής μορφής. Εδώ αρχίζουν τα δύσκολα. Αν πάρουμε μόνο τα οικονομικής φύσης θέματα, τότε καλώς και να το κάνουν. Αλλά αν μιλήσουμε και για θέματα όπως υιοθεσία παιδιών, τότε εδώ τα χαλάμε. Γιατί τότε κινδυνεύουμε κατα τη γνώμη μου να μετατρέψουμε μια εκτροπή σε φυσιολογική κατάσταση, σε κανόνα. Επομένως, αν θεωρήσουμε ότι το κράτος αποδέχεται τη διευθέτηση των οικονομικών θεμάτων μόνο, τότε καλά κάνει και αφήνει αυτό το παράθυρο για την αναγνώριση του "γάμου" των ομοφυλόφιλων μέσω μιας συμβολαιογραφικής πράξης, η οποία ουσιαστικά δεν δίνει την υπόσταση του γάμου, που θα μπορούσε να οδηγήσει σε τέτοιου είδους απαιτήσεις όπως η υιοθεσία.\nΤώρα η στάση της εκλησίας.\nΠοια άλλη θα μπορούσε να είναι από την άρνηση αυτού του δικαιώματος. Η εκλησία θεωρεί την ομοφυλοφιλία ως αμάρτημα, επομένως πως θα μπορούσε να δεχτεί να εκτελέσει ένα μυστήριο (γιατί για την εκκλησία μυστήριο είναι και οχι διακανονισμός-άσχετα αν το κράτος χρησιμοποιεί το μυστήριο ως διακανονισμό) σε ανθρώπους που δεν δέχονται ότι αμαρτάνουν και επομένως δεν μετανοούν γι' αυτή τους την αμαρτία. Η αρχή της εκκλησίας είναι ότι ο χριστιανός, προσπαθεί να είναι πιστός και να μην αμαρτάνει. Φυσικά δεν είναι άγιος, τέλειος, θα αμαρτήσει. Όμως τότε οφείλει είτε μόνος του είτε από υπόδειξη, να κατανοήσει το αμάρτημά του και να μετανοήσει. Αυτό θα επιτρέψει στην εκκλησία, να θεωρεί ακόμη ότι πρόκειται για χριστιανό. Αν δεν το κάνει τότε πλέον παύει να είναι. Δεν μπορεί να είμαστε χριστιανοί και να πιστεύουμε μόνο σε όσα μας βολεύουν. Η πίστη μας είναι καθολική ή δεν είναι καθόλου. Επομένως όταν η εκκλησία λέει ότι δεν αποδέχεται ως χριστιανούς αυτούς που δεν θεωρούν αμάρτημα την ομοφυλοφιλία, έχει το μέρος με το δίκιο της.\nΑς πούμε ότι εγώ σαν ΑΕΚτζής ιδρύω ένα σύλλογο υποστήριξης των ομάδων της ΑΕΚ στο ποδόσφαιρο και το Μπάσκετ. Θα μπορούσα να κάνω μέλος κάποιον που είναι ΑΕΚ στο ποδόσφαιρο αλλά ολυμπιακός στο Μπάσκετ;\nΕπίσης η εκκλησία λέει ότι δεν θα βαπτίζει τα παιδιά των ζευγαριών που έχουν παντρευτεί με συμβολαιογραφική πράξη. Φυσικό δεν είναι. Αφού αυτοί οι άνθρωποι δεν πιστεύουν στο μυστήριο του γάμου, πως είναι δυνατόν να πιστεουν στο μυστήριο της βάπτισής τους. Όταν τα παιδιά τους ενηληκιωθούν, έχουν κάθε δικαίωμα να βαπτιστούν με τη βούλησή τους.\nΑυτό πάντως που με τσιγκλίζει περισσότερο, είναι η προσπάθεια που γίνεται από πολλούς, να θεωρηθει ότι η ομοφυλοφιλία δεν είναι εκτροπή, αλλά τελείως φυσιολογική.\nΑν το δει κανείς από ανθρωπολογική πλευρά, η σεξουαλική επαφή έχει κυρίως ως στόχο την αναπαραγωγή. Ο ανθρωπος το έχει εξελίξει λίγο το θέμα και έχει επιπλέον ως στόχο την ευχαρίστηση. Η ευχαρίστηση όμως από το σεξ είναι ένα μέσο για να υπάρχει σεξ και επομένως αναπαραγωγή, και όχι στόχος. Επομένως η ομοφυλοφιλική σχέση δεν μπορεί να έχει άλλο στόχο από την ευχαρίστηση και να είναι μια εκτροπή από το φυσιολογικό, αφού δεν έχει στόχο την αναπαραγωγή.\nΗ συνηθισμένη απάντηση σ'αυτό το επιχείρημα, είναι ότι υπάρχουν πολλά άτεκνα ζευγάρια, είναι κι αυτά εκτροπή; Μα φυσικά, είναι άνθρωποι που για κάποιους λόγους (σωματικούς ή ψυχολογικούς) δεν μπορούνε να αναπαραχθούν, είναι δηλαδή εκτροπή από το φυσιολογικό. Αν γεννηθεί ένας άνθρωπος με ένα πόδι, τότε δεν είναι άρρωστος, αλλά σίγουρα είναι εκτροπή από το φυσιολογικό.\nPosted by john anast at 12:03 μ.μ.\npavlos d. είπε...\nΘέλω να ξεκινήσω με την αναφορά που κάνεις για την ομοφυλοφιλία χαρακτηρίζοντας την ως εκτροπή και οχι ως κατι φυσιολογικό. Δεν θα διαφωνήσω αλλά ουτε και θα συμφονίσω με αυτή τη άποψη σου, απλά θέλω να σου παραθέσω μια έρευνα αμερικάνων επιστημών απο το πανεπιστήμιο του Ιλινόις που χαρακτηριστικά αναφέρει οτι ο σεξουαλικός προσανατολισμός των ανδρών βασίζεται σε περιοχές του DNA που αλληλεπιδρούν με το περιβάλλον. Αύτο λοιπόν μας δείχνει οτι ομοφυλόφιλος δεν γίνεσαι αλλά γεννιέσαι. Εκτός βέβαια απο ομοφυλόφιλος μπορείς να γεννηθείς και αριστερόχειρας ή με κάποιες είδικες ανάγκες. Θεωρείς λοιπόν και αυτούς σαν εκτροπή απο την φύση ή τους βλέπεις σαν κάτι φυσιολογικό. Δεν είμαι απόλυτως σε αυτά που γράφω, απλά πιστεύω οτι κάτι που το δημιουργεί η ίδια η φύση, είναι και φυσιολογικό.\nΌσο αναφορά το θέμα του πολιτικού γάμου ανάμεσα σε ομόφυλα ζευγάρια, ενός γάμου που η ωμή του έννοια είναι συμβόλαιο συμβίωσης, πρέπει η κοινωνία μας να αποδεχθεί και να εντάξει στην καθημερινότητα της. Κατα την δική μου άποψη πιστεύω πως ο Έλληνας πολίτης κολλάει στην ορολογία που θα χρησιμοποιηθεί για αυτή την πράξη. Έτσι λοιπόν αν αντι για γάμος ονομαστεί διαφορετικά π.χ. συμβόλαιο συμβίωσης, οι αντιδράσεις θα μειωθούν δραματικά ακόμα και αν υπάρχουν ακριβώς οι ίδιοι όροι που υπάρχουν και στον γάμο μεταξύ ετερόφυλων ζευγαριών.\nΓια το θέμα της υιοθεσείας ή οχι παιδιών απο ομόφυλα ζευγάρια δεν μπορώ να εκφέρω κάποια άποψη με επιχειρήματα καθώς δεν γνωρίζω τις επιδράσεις που μπορει να έχει κατι τέτοιο στο ίδιο το παιδί. Το μόνο σίγουρο είναι το ίδιο το παίδι θα έχει να αντιμετωπίσει την κατακραυγή και τον χλευαμό της κοινωνίας απο τα πρώτα του κιόλας χρόνια, κατι που θα κάνει πολύ δύσκολο την κοινωνική του ένταξη και την ομάλη συμβιωση του μέσα στην κοινωνία μας.\nΌσο αναφόρα την εκκλησία η οποία βεβαιώς μπορεί να εκφέρει γνώμη και να την υπερασπίζεται αλλά σε καμία περίπτωση δεν μπορεί να την επιβάλλει, η άποψη της είναι ξεκάθαρη. Το μόνο που με λειπεί όμως είναι η συμπεριφορά ορισμένων παπάδων οι οποίοι χαρακτηρίζουν τους ομοφυλόφιλους ως αρρώστους και δημιουργόυν ένα κλίμα ρατσιστικό που σε καμία περίπτωση δεν έχει να κάνει με τον λόγο που δίδαξε ο Ιησούς.\nΤέλος θέλω να άναφέρω, χωρίς κάμια ρατσιστική υπόνοια, οτι ως επι των πλείστων οι άνθρωποι που διαφωνούν με τον πολιτικο γάμο ομόφυλων, είναι άτομα χωρίς κάποια ιδιαίτερη μόρφωση, άνθρωποι δηλαδή που δεν μπορούν να καταλάβουν οτι δεν ειναι δυνατόν να καταπατούνται ανθρώπινα δικαιώματα συμπολιτών μας. Η παιδεία λοιπόν είναι η μόνη λύση για την εγγυήση της δημοκρατίας.\n8 Ιουνίου 2008 - 10:17 μ.μ.\n9 Ιουνίου 2008 - 12:02 μ.μ.\njohn anast είπε...\nΑγαπητέ φίλε pavlos d.\nΑν και δεν γνωρίζω την έρευνα που λες σημειώνω την φράση: "ο σεξουαλικός προσανατολισμός των ανδρών βασίζεται σε περιοχές του DNA που αλληλεπιδρούν με το περιβάλλον" Μόνο που ακούω τη λέξη περιβάλλον μου αρκεί να αμφισβητήσω το συμπέρασμά σου ότι ομοφυλλόφιλος γεννιέσαι. Φισικά ο σεξουαλικός προσανατολισμός ενός ανθρώπου βασίζεται σε γονίδια, δεν γίνεται αλλιώς, σωματική λειτουργία είναι. Και φυσικά το περιβάλλον παίζει ρόλο, αλλιώς δεν θα υπήρχε ομοφυλλόφιλος. Πάντως αν ήταν μόνο γονιδιακό το θέμα, η αναλογία δεν νομίζεις ότι θα ήταν μεγαλύτερη;\nΗ αριστεροχειρία δεν μπορεί να θεωρηθεί εκτροπή από το φυσιολογικό σε καμιά περίπτωση. Έχει σχέση με το ποιά μερια του εγκεφάλου αναπτύσεται πρώτη.\nΗ ίδια η φύση δημιουργεί παιδιά με σύνδρομο Down, η kleinefelter, φυσιολογικό είναι γιατί... είναι φυσιολογικό να συμβαίνει, αλλά είναι λάθος της φύσης, εκτροπή. ΑΛλά πάλι κατά τη γνώμη μου τους ομοφυλλόφιλους τους κάνει το περιβάλλον και όχι η φύση, κατά την ταπεινή μου γνώμη, άρα δεν μπορεί να συγκριθεί με την αριστεροχειρία.\nΔεν έχω πρόβλημα με την συμβίωση των ομοφυλλόφιλων, γιατί είναι επιλογή ενηλίκων ανθρώπων. Δυστυχώς ή ευτυχώς όμως η έννοια του γάμου (και του πολιτικού) δεν είναι μόνο σύμφωνο συμβίωσης.\nΓια την υιοθεσία πιστεύω ότι τα παιδιά θα έχουν πρόβλημα, δεν είμαι όμως σε θέση να το αποδείξω, αλήθεια ποιος θα πειραματιστεί και σε ποιά παιδιά και για πόσες γενιές για να αποδείξει το αντίθετο;\nΌσο για την κατακραυγή, ναι είναι θέμα, αλλά δεν είναι επι της ουσίας της συζήτησης, είναι κάτι που ξεπερνιέται αν αποδειχθεί το κυρίως πρόβλημα δεν υφίσταται.\nΓια την εκκλησία, συμφωνούμε...\nΚατά τη γνώμη μου εκκλησία είναι κάτι πολύ μεγάλο για να περιορίζετια από τους ιερείς.\n"Τέλος θέλω να άναφέρω, χωρίς κάμια ρατσιστική υπόνοια, οτι ως επι των πλείστων οι άνθρωποι που διαφωνούν με τον πολιτικο γάμο ομόφυλων, είναι άτομα χωρίς κάποια ιδιαίτερη μόρφωση, άνθρωποι δηλαδή που δεν μπορούν να καταλάβουν οτι δεν ειναι δυνατόν να καταπατούνται ανθρώπινα δικαιώματα συμπολιτών μας"\nΕδώ τα χαλάμε. Από που το συμπεραίνεις αυτό; Πως κρίνεις το μορφωτικό επίπεδο όλων όσων διαφωνούν; Μήπως γιατί στη τηλεόραση θα βάλουν έναν δυο κάφρους να φωνάζουν για να έχουν τηλεθέαση. Εφόσον λές ότι δεν αφήνεις ρατσιστική υπόνοια, τότε η άποψη αυτή κρίνεται από μένα τουλάχιστο ως πρόχειρη, επιπόλαιη και προκατειλημένη.\n9 Ιουνίου 2008 - 12:34 μ.μ.\n"Επειδή είδα φωτογραφία του ..Καρπαθίου,"\nΠου την είδες τη φωτογραφία του ...Καρπαθίου?\n9 Ιουνίου 2008 - 12:37 μ.μ.\nΘα δεχτώ την άποψη σου για την ομοφυλοφιλία και οτιδήποτε αναφέρεις για αυτήν. Οι ιατρικές σου γνώσεις σου δίνουν την δυνατότητα να γνωρίζεις πολλά περισσότερα απο μένα για το θέμα αυτο και να εκφράζεις μια πιο εμπεριστατωμένη άποψη. Θα δεχθώ επίσης και τον όρο "εκτροπή" που χρησιμοποιείς αν και μου ακούγεται λίγο άδικος. Θέλω όμως να σε ρώτησω, τα παιδιά με σύνδρομο Down, η kleinefelter οπως αναφέρεις, έχουν ή οχι τα ίδια πολιτικά δικαιώματα με το σύνολο των πολιτών? Πώς λοιπόν και οι ομοφυλόφιλοι μπορούν να αποκτήσουν ισότητα στα πολιτικά δικαιώματα αν δεν επιτρέπεται ο γάμος μεταξύ τους ή έστω ένα συμβόλαιο συμβίωσης, απο την στιγμή που τα διαχωρίζεις.\nΤέλος, θα δεχτώ τον όρο "πρόχειρη" για την άποψη μου οτι άνθρωποι με χαμηλό μορφωτικό επίπεδο είναι αυτοί που διαφωνούν με τον γάμο ή με το συμβόλαιο συμβίωσης, αλλά σε καμία περίπτωση δεν είναι μια προκατειλημένη άποψη.\nΕίναι βεβαίως πρόχειρη απο την στιγμή που δεν μπορώ να την αποδείξω ουτε επιστημονικά αλλά ουτε και με κάποια έρευνα. Λάθος μου που δεν τόνισα στο προηγούμενο μου σχόλιο οτι είναι μια προσωπική μου άποψη η οποία βγαίνει απο τις προσωπικές μου καθημερινές συζητήσεις με ανθρώπους. Θα εκτιμούσα πολύ αν μπορούσες εσύ να μου αποδείξεις οτι δεν ισχυεί κατι τέτοιο (π.χ.να μου παραθέσεις κάποια έρευνα, αν υπάρχει).\n9 Ιουνίου 2008 - 3:26 μ.μ.\nΘέλω να διορθώσω τον όρο πολιτικά δικαιώματα που χρησιμοποιώ για τα παιδια με σύνδρομο Down, απ'οτι γνωρίζω τα πολιτικά τους δικαιώματα δεν είναι ίδια για λόγους υγείας, και να χρησιμοποιήσω τον όρο ανθρώπινα δικαιώματα.\nΌπως επίσης ποία ειναι τα πολιτικά και ανθρώπινα δικαιώματα ενός ανθρώπου που ως εκτροπή γεννήθηκε με κινιτικά προβλήματα? Είναι σαφώς ίδια με τα δικά μου που ειμαι υγιείς.\nΈτσι λοιπόν ένας ομοφυλόφιλος δεν πρέπει και αυτός να δικαούται τα ίδια δικαιώματα με τον ανάπηρο αλλά και με μένα?\n9 Ιουνίου 2008 - 4:29 μ.μ.\nΑγαπητέ Πάυλο Δ.\nΘ' αρχίσω ανάποδα\nΑν σου έλεγα εγώ ότι δεν ισχύει κάτι τέτοιο(σχέση μορφωτικού επιπέδου και άποψης περί γάμου ομόφυλλων ζευγαριών), θα ήταν εξίσου πρόχειρο. Δεν νομίζω/γνωρίζω να υπάρχει καποια έρευνα σχετικά με το τι υποστηρίζει καθένας σε σχέση με το μορφωτικό του επίπεδο. Την ευθύνη της απόδειξης των λεγομένων μας την έχουμε εμείς νομίζω.\nΔεν ξέρω αν είναι άδικος ό όρος εκτροπή, πάντως πίστεψέ με, χρειάστηκε αρκετή σκέψη γιατί σε καμιά περίπτωση δεν ήθελα να είμαι προσβλητικός. Παρ' ολα αυτά πολλοι ενοχλήθηκαν από την έκφραση αυτή. Ας είναι, δικαίωμά τους και δικαίωμά μου.\nΤώρα να επαναλάβω για ακόμη μια φορά ότι δεν είμαι εναντίον της νομιμοποίησης της συμβίωσης ομόφυλλων ζευγαριών, και είμαι αντίθετος στον καθένα που εναντιώνεται σ' αυτό. Το ξαναλέω, αποφάσεις ενηλίκων ανθρώπων που δεν θίγουν τους γύρω τους, δεν πρέπει να μπαίνουν στην κρίση άλλων. Επομένως θεωρώ ανθρώπινο δικαίωμά τους να συμβιώνουν και να έχουν τα δικαιώματα των ετερόφυλλων ζευγαριών σε πολιτειακό επίπεδο.\nΤώρα το λες και μόνος σου, ισότητα μεν αλλά οι πάσχοντες από σύνδρομο Down δεν έχουν δικαίωμα ψήφου, κι αυτό οφείλεται σε μια ιδιαιτερότητα της "πάθησής" τους. Άρα δεν είναι ακριβώς ίσοι.\nΤο παράδειγμα με το σύνδρομο DOWN και το σύνδρομο Kleinefelter δεν το ανέφερα ως παρόμοιο με τους ομοφυλλόφιλους, μια και όπως λέω δεν είναι γενετικής φύσης το πρόβλημα. Το ανέφερα μόνο και μόνο για να δείξω πως η φύση φυσιολογικά λειτουργώντας μπορεί να ... εκτραπεί.\nΘα ήθελα εδώ να σ' ευχαριστήσω για το ύφος σου, και τον ωραίο διάλογο, γιατί μέχρι τώρα σε αντίστοιχα θέματα έχω αντιμετωπίσει κυρίως κραυγές και θυμό.\nΠολλοί βιάζονται να κρίνουν τις απόψεις μου ως αντίθετες προς τον "γάμο" των ομοφυλλόφιλων, ενώ ίσως να έχεις καταλάβει ότι δεν είναι ακριβώς έτσι.\n9 Ιουνίου 2008 - 7:37 μ.μ.\nTοσουνίδης: Στριμωγμένος ο Κοτζιάς, προσπαθεί να ξεφύγει μέσω Δικαιοσύνης\nΕΘΝΟΠΡΟΔΟΤΗΣ Τσίπρας – Πιο κάτω απο τον πάτο…\n11 αλήθειες για τη Συμφωνία των Πρεσπών\nΕνα πολύ ενδιαφέρον post από τον exastal\nΤηλεοπτικοί μονόλογοι αστέρων κριτών: Λ. Λαζόπουλο...\nΠοιος εκβιάζει ποιον, και ποιος υποτιμά αυτούς που...\nΓάμος ομοφυλόφιλων και ασφαλιστικό\nΤρομακτική έκρηξη στην Αλβανία, Καλύτερη εικόνα\nΤερίαστιο κύμα στην Ισπανία\nΑλληλεγγύη στους απεργούς της ΔΕΗ


ΔΙΚΤΥΟΥΡΓΟΣ ΜΑΚΕΔΩΝ Το google maps βελτιώνει την εμπειρία για τους οδηγούς! Φοβερή προσθήκη\nΑρχική σελίδατεχνολογίαΤο google maps βελτιώνει την εμπειρία για τους οδηγούς! Φοβερή προσθήκη\nΤο google maps βελτιώνει την εμπειρία για τους οδηγούς! Φοβερή προσθήκη\nΜια από τις πλέον δημοφιλείς εφαρμογές του διαδικτύου και της Google, που σήμερα έχει και τα γενέθλιά της αφού στις 4 Σεπτεμβρίου του 1998 ιδρύθηκε η εταιρεία, είναι το Google Maps. Η εφαρμογή αυτή χρησιμοποιείται τόσο από τους οδηγούς όσο και από τους πεζούς, οι οποίοι όταν θέλουν να βρουν μια διεύθυνση που δεν γνωρίζουν μπαίνουν στην εφαρμογη της Google και την πληκτρολογούν και μέσα σε λίγα δευτερόλεπτα γνωρίζουν πως να πάνε σε αυτή.\nΟι άνθρωποι που βρίσκονται πίσω από την συγκεκριμένη εφαρμογή προσπαθούν συνεχώς να τη βελτιώνουν έτσι ώστε να είναι ένα από τα πιο χρήσιμα καθημερινά εργαλεία για τους χρήστες στις μετακινήσεις τους. Για το λόγο αυτό προχώρησαν σε μια αναβάθμιση θα έλεγε κανείς ή σε μια νέα προσθήκη η οποία αντιμετωπίζεται ήδη με μεγάλο ενθουσιασμό από τους οδηγούς που την εφαρμόζουν. Πιο συγκεκριμένα η νέα προσθήκη στο Google Maps δείχνει στον χρήστη και ειδικότερα στον οδηγό εάν τα φανάρια που έχει στη διαδρομή του είναι κόκκινο ή πράσινο.\nΗ εφαρμογή προσθέτει δηλαδή σταδιακά τους φωτεινούς σηματοδότες ώστε να γνωρίζουν οι οδηγοί εάν έχουν κόκκινο ή πράσινο φανάρι. Η λειτουργία ξεκίνησε ήδη στις ΗΠΑ και αναμένεται να επεκταθεί σταδιακά. Πιο συγκεκριμένα αυτό το update που έγινε αφορά μόνο φανάρια σε διασταυρώσεις προς το παρόν ενώ μελλοντικά θα υπάρχει ενημέρωση σε πραγματικό χρόνο. Τα εικονίδια των φαναριών εμφανίζονται αυτόματα, χωρίς να χρειάζεται ο χρήστης να ενεργοποιήσει την επιλογή χειροκίνητα.\nΠριν από κάποιες εβδομάδες η Google έφερε και μια νέα ενημέρωση στους Χάρτες (Google Maps) που προσθέτει περισσότερο χρώμα για καλύτερη εμφάνιση του εδάφους. svg%3E\nΗ λειτουργία βασίζεται στην τρέχουσα χρωματική κωδικοποίηση της εφαρμογής και εισάγει περισσότερη λεπτομέρεια στο είδος του εδάφους. Τα χρώματα επιτρέπουν στους χρήστες να διακρίνουν μέρη όπως “παραλίες ή έρημοι, μπλε λίμνες, ποτάμια, ωκεανούς και χαράδρες”. Οι αλλαγές μπορούν επίσης να εντοπίσουν το χιόνι στα βουνά και την πυκνότητα του πρασίνου στο χάρτη.gmaps new – Google Maps με περισσότερο χρώμα και λεπτομέρειες\nΗ εταιρεία λέει ότι το χαρακτηριστικό αυτό βοηθά τους χρήστες να εξερευνήσουν μια περιοχή λεπτομερώς και ουσιαστικά, πριν προγραμματίσουν μια επίσκεψη. Όσον αφορά τον τρόπο με τον οποίο η εφαρμογή διαφοροποιεί τα τοπία, η Google αναφέρει ότι συνδυάζει το computer vision και τα δορυφορικά δεδομένα για την ανάλυση του εδάφους. Στη συνέχεια, εκχωρεί ένα μοντέλο HSV (απόχρωση, κορεσμός, τιμή από το hue, saturation, value) σε κώδικα πυκνότερου εδάφους – όπως δάση – με πιο σκοτεινή σκιά και ούτω κάθε εξής.


Ακράτα: Ανανέωσε με τον «ηγέτη» της Αλέξανδρο Σαρίκα! - aigialeiaspor\nΜουντιάλ 2018: Η 2η αγωνιστική του 5ου Ομίλου\nHome / Uncategorized / Ακράτα: Ανανέωσε με τον «ηγέτη» της Αλέξανδρο Σαρίκα!\nΑκράτα: Ανανέωσε με τον «ηγέτη» της Αλέξανδρο Σαρίκα!\nUpdated: Ιούλιος 2, 2016\nΕνα ακόμα ρεπορτάζ του «Aigialeiaspor» επιβεβαιώνεται, καθώς η Ακράτα και ο Αλέξανδρος Σαρίκας θα πορευτούν μαζί και στο νέο Πρωτάθλημα της Γ’ Εθνικής, με τον Ροδίτη γκαρντ να ανανεώνει την συνεργασία του για έναν ακόμη χρόνο με τους «κιτρινόμαυρους».\nΟ «ηγέτης», πρώτος σκόρερ της Ακράτας πέρυσι και δεύτερος στον 1ο Ομιλο Νότου της Γ’ Εθνικής, με 676 πόντους και 66 τρίποντα, συμφώνησε με τον πρόεδρο Αγγελο Λινάρδο, γεγονός που χαροποίησε τόσο τον προπονητή Νίκο Ζίζηλα, όσο και τους φίλους της ομάδας.\nΟ «Sark4», μετά την ανανέωση με την Ακράτα δήλωσε στο «Aigialeiaspor»:\n«Αρχικά θέλω να ευχαριστήσω τον πρόεδρο Αγγελο Λινάρδο, τον Κυριάκο Κρικέτο, αλλά και όλο το Δ.Σ για την ανανέωση, την εμπιστοσύνη που μου δείχνουν και τις καλές σχέσεις φυσικά που έχουν αναπτυχθεί μεταξύ μας. Στην συνέχεια θέλω να ευχαριστήσω τον προπονητή μας Νικόλα Ζίζηλα για την συνοχή που δίνει στην ομάδα και την εμπιστοσύνη που μας δείχνει. Επίσης να πω ένα μεγάλο ευχαριστώ για τους πάντα θετικούς οπαδούς της Ακράτας οι οποίοι είναι και άλλος ένα λόγος για την απόφαση ανανέωσης καθώς πάντα μας υποστήριζαν και θα μας υποστηρίζουν σε όλα μας τα βήματα κατά την περσινή, αλλά και φετινή χρόνια!».


"Νέος" μετά τα 50; - PagasitikosNews\nΒρίσκεστε εδώ: ΚΕΝΤΡΙΚΗ / ΥΓΕΙΑ / “Νέος” μετά τα 50;\n“Νέος” μετά τα 50;\n2 Απριλίου 2017 - 01:29 Από Τριαντάφυλλος Γαβρινιώτης\nΠαρουσιάζονται αλλαγές στο αναπνευστικό και στο ουροποιητικό σύστημα, στο δέρμα και στο τριχωτό – ειδικά το τελευταίο τους επηρεάζει πολύ.Τέλος, υπάρχουν τροποποιήσεις και στο μυοσκελετικό σύστημα.\nΠιο συγκεκριμένα, σύμφωνα με τον Dr Γουδέβενο:\n• Παρατηρούνται αλλαγές στις δομές των οστών (οστεοφυτώσεις ή εμφάνιση οστεοπενίας και οστεοπόρωσης).\n• Συνήθως τα οστά των ισχίων, της σπονδυλικής στήλης και των καρπών είναι πιο επιρρεπή σε κατάγματα.\n• Δημιουργούνται εκφυλιστικές αλλοιώσεις στις αρθρώσεις (οστεοαρθρίτιδα, σπονδυλαρθρίτιδα), που προκαλούν δυσκαμψία και πόνο, αλλά όχι απαραίτητα σε όλους.\n• Παρατηρείται εκφύλιση των μεσοσπονδύλιων δίσκων της σπονδυλικής στήλης, δηλαδή αφυδάτωσή τους.\n• Σε πολλές περιπτώσεις η στάση του σώματος αλλάζει, με αποτέλεσμα να εμφανίζεται αυχενικό σύνδρομο, οσφυαλγία και κυφωτική στάση.\n• Η απώλεια της μυϊκής μάζας συνήθως είναι σημαντική.\n• Μειώνεται η ισορροπία στάσης και βάδισης, με αύξηση της πιθανότητας πτώσεων.\n• Παλιά χτυπήματα ή κατάγματα κάνουν πάλι την εμφάνιση τους με την ύπαρξη πόνου.\n• Επιπλέον παρατηρούνται και άλλες συνδυαστικές αλλαγές, ιδίως όπου συνυπάρχουν διάφορες άλλες παθήσεις. Για παράδειγμα κάποιος να έχει ένα μυοσκελετικό πρόβλημα και παράλληλα να έχει κι ένα αναπνευστικό πρόβλημα.\n4) Οι επιστήμονες του Πανεπιστημίου του Χάρβαρντ συστήνουν 150 λεπτά μέτριας έντασης άσκηση κάθε εβδομάδα, τα οποία είναι αρκετά, λένε. Μέτριας έντασης άσκηση μπορεί να θεωρηθεί το ζωηρό περπάτημα.\n• Ασκήσεις διατάσεων θα βοηθήσουν στην αρμονία των κινήσεων και στη διατήρηση της ελαστικότητας των μυών, με αποτέλεσμα την αποφυγή των τραυματισμών και των πτώσεων.\n• Το κολύμπι είναι μία άσκηση που συνεισφέρει στην αύξηση της μυϊκής δύναμης, στην ισορροπία και στην καρδιοαναπνευστική λειτουργία.\n• Αερόβιες ασκήσεις βελτιώνουν την καρδιοαναπνευστική υγεία. Κάνοντας δουλειές στον κήπο ή «μερεμέτια» στο σπίτι, εκτελείτε «κάποια μορφή άσκησης», χωρίς να το συνειδητοποιείτε.\n• Χρησιμοποιείστε έναν βηματομετρητή, για να βλέπετε την σωματική σας δραστηριότητα καθημερινά.\n• Αδυναμία των μυών μπορεί να περιλαμβάνει δυσκολία έγερσης από την καρέκλα, χτενίσματος των μαλλιών, όπως και να σηκώσετε ένα αντικείμενο από ένα ψηλό ράφι ή να πετάξετε αντικείμενα.\n5) Η σωματική δραστηριότητα πολλές φορές είναι η καλύτερη μορφή θεραπείας για μια σειρά ασθενειών. Μπορεί να μειώσει σημαντικά τον κίνδυνο καρδιακού ή εγκεφαλικού επεισοδίου, διαβήτη τύπου 2, καρκίνου του μαστού και του παχέος εντέρου, κατάθλιψης και των πτώσεων. Βελτιώνει τη διάθεση, τον ύπνο, την αντοχή, τον έλεγχο της γλυκόζης του αίματος, ακόμη και το σεξ.\n6) Πριν αρχίσετε κάποια έντονη άσκηση, ρωτήστε πρώτα τον γιατρό σας, αν σας επιτρέπει την συμμετοχή σας σε αυτήν.\nΑπιστία και παχυσαρκία\n2 Απριλίου 2017 - 01:11 Από Πέπη Οικονόμου\nΣΑΝ ΣΗΜΕΡΑ - 2 Απριλίου\n2 Απριλίου 2017 - 10:00 Από Άννα Μαρία Κέκια


12 τρισ. δολάρια θα στοιχίσει o κορωνοϊός - Ειδήσεις - νέα - Το Βήμα Online\n12 τρισ. δολάρια θα στοιχίσει o κορωνοϊός\nΑπαισιόδοξη έκθεση από το ΔΝΤ – Σε δύο χρόνια θα επιστρέψει η παγκόσμια οικονομία στα προ πανδημίας επίπεδα\n«Πρωτόγνωρη κρίση, αβέβαιη ανάκαμψη». Ετσι τιτλοφορεί το Διεθνές Νομισματικό Ταμείο την αισθητά πιο απαισιόδοξη – αν συγκριθεί με την προ διμήνου – έκθεση για την πορεία της παγκόσμιας οικονομίας που δημοσιοποίησε την περασμένη Τετάρτη. Το Ταμείο θεωρεί ότι ο αρνητικός αντίκτυπος στην οικονομική δραστηριότητα από την πανδημία ήταν μεγαλύτερος το πρώτο ήμισυ του 2020 από όσο το ίδιο είχε προβλέψει τον Απρίλιο. Ως εκ τούτου το παγκόσμιο ΑΕΠ αναμένεται να συρρικνωθεί κατά 4,9% το τρέχον έτος, κατά 1,9% περισσότερο από όσο αρχικώς είχε υπολογιστεί – στην ευρωζώνη η ύφεση προβλέπεται 10,2%.\nΤο Ταμείο υπολογίζει την απώλεια παραγωγής και πλούτου από την πανδημία στα 12 τρισ. δολάρια. Για το 2021, πάντως, το Ταμείο προβλέπει ανάκαμψη της παγκόσμιας οικονομίας και αύξηση του ΑΕΠ κατά 5,4%. Αλλά υπό την προϋπόθεση ότι θα επαληθευτεί το καλό σενάριο, ότι θα αντιμετωπιστεί δηλαδή η COVID-19 εντός του τρέχοντος έτους. Το ΔΝΤ έχει εκπονήσει και ένα δεύτερο, κακό σενάριο, σύμφωνα με το οποίο η πανδημία θα επανέλθει τους πρώτους μήνες του 2021.\nΣε λεπτομέρειες για τις επιπτώσεις τυχόν δεύτερου κύματος της πανδημίας το Ταμείο δεν υπεισέρχεται. Περιορίζεται να εκτιμήσει ότι το πλήγμα από ένα δεύτερο κύμα τόσο για τις οικονομίες όσο και για τα νοικοκυριά και τους πολίτες θα είναι το ήμισυ σε σφοδρότητα συγκριτικά με αυτό που βιώνουμε. Και αυτό επειδή το ΔΝΤ θεωρεί ότι τα μέτρα που θα λάβουν οι κυβερνήσεις θα είναι λιγότερο καταστρεπτικά για τις επιχειρήσεις και τα νοικοκυριά χάρη στην εμπειρία από την πρώτη εκδήλωση της πανδημίας. Ετσι, τα μέτρα θα είναι καλύτερα στοχευμένα και οι πιο ευάλωτες ομάδες των πολιτών θα σηκώσουν αισθητά μικρότερο βάρος της κρίσης.\nΣε κάθε περίπτωση, η παγκόσμια οικονομία δεν θα αποκαταστήσει τους αναπτυξιακούς της ρυθμούς στα προ της κρίσης επίπεδα προτού την παρέλευση διετίας, όπως παραδέχτηκε σε συνέντευξη Τύπου η επικεφαλής οικονομολόγος του ΔΝΤ Τζίτα Γκοπινάθ.\nΗ απόκλιση των τελευταίων προβλέψεων του ΔΝΤ για την εφετινή πορεία της παγκόσμιας οικονομίας συγκριτικά με τις εκτιμήσεις που είχε ανακοινώσει τον Ιανουάριο, φθάνουν τις 6,5 ποσοστιαίες μονάδες (αναμενόταν ανάπτυξη 1,6%). Και το Ταμείο καθιστά σαφές ότι το οικονομικό τίμημα της παγκόσμιας υγειονομικής κρίσης θα πληρώσουν τα χαμηλού εισοδήματος νοικοκυριά. Σημειώνει, επίσης, ο διεθνής χρηματοπιστωτικός Οργανισμός ότι η πανδημία θα ακυρώσει πολλή από την προσπάθεια που έχουν καταβάλει από τη δεκαετία του 1990 υπερεθνικοί θεσμοί και κυβερνήσεις για τη μείωση της ακραίας φτώχειας στον πλανήτη.\nΤο παιχνίδι θα συνεχίσει να παίζεται στο υγειονομικό πεδίο. Οι χώρες που θα καταφέρουν να ελέγξουν την πανδημία θα βγουν, ίσως, λίγο καθυστερημένα αλλά με πιο σταθερό και σίγουρο βήμα από την περιπέτεια και οι οικονομίες τους θα ανακάμψουν γραμμικά και σταθερά. Εκείνο που προέχει, κατά το ΔΝΤ, είναι η αντιμετώπιση της υγειονομικής κρίσης. Γι’ αυτό και καλεί όλες τις χώρες, ακόμη και αυτές που φαίνεται πως έχουν ξεπεράσει την κορύφωση της πανδημίας, να διασφαλίσουν την αρμόζουσα χρηματοδότηση των συστημάτων υγείας.\nΟι κυβερνήσεις που «ανοίγουν» τις οικονομίες τους μετά την καραντίνα θα πρέπει να προσανατολίζουν τις πολιτικές τους στην τόνωση της καταναλωτικής ζήτησης και να δώσουν κίνητρα για την ανακατεύθυνση των κονδυλίων στήριξης σε τομείς που θα ανακάμψουν γρηγορότερα μετά την πανδημία. Το Ταμείο σημειώνει τη σημασία της ισχυρής διακρατικής συνεργασίας σε πολλά μέτωπα για την επιτάχυνση της ανάκαμψης και επίσης την εξασφάλιση ρευστότητας και της στήριξης υπερχρεωμένων χωρών.\n«Πέρα από την πανδημία, οι κυβερνήσεις επείγει να συνεργαστούν για την επίλυση και την υπέρβαση εμπορικών και τεχνολογικών εντάσεων που εμποδίζουν την έξοδο από την κρίση της Covid-19» σημειώνει το Ταμείο στην εξαμηνιαία έκθεσή του.\nΕιδικότερα, το Ταμείο σημειώνει ότι οι κυβερνήσεις θα πρέπει να εκμεταλλευθούν τη θεαματική πτώση που σημείωσαν κατά τη διάρκεια της πανδημίας οι εκπομπές ρύπων που προκαλούν το φαινόμενο του θερμοκηπίου για να εφαρμόσουν αποτελεσματικά μέτρα κατά της κλιματικής αλλαγής και να εργαστούν από κοινού για τη φορολόγηση του άνθρακα. Επίσης η διεθνής κοινότητα θα πρέπει να δραστηριοποιηθεί πάραυτα για να δημιουργήσει αποθέματα ιατροφαρμακευτικού υλικού και προστατευτικού εξοπλισμού, ώστε να μην παρατηρηθούν ελλείψεις στο μέλλον. Και βεβαίως να χρηματοδοτήσει επαρκώς τα εθνικά συστήματα υγείας.\nΕκτίναξη ελλειμμάτων και χρεών\nΔημοσιονομικό εκτροχιασμό πρωτοφανών διαστάσεων – πολύ μεγαλύτερων από αυτόν που προκάλεσε προ δεκαετίας το σκάσιμο της φούσκας των ακινήτων και η παγκόσμια χρηματοπιστωτική κρίση – προβλέπει στην εξαμηνιαία έκθεσή του το ΔΝΤ. Το δημοσιονομικό έλλειμμα των χωρών θα εκτιναχθεί στο 14% του ΑΕΠ κατά μέσον όρο από 4% που ήταν το 2019, ενώ το δημόσιο χρέος θα κάνει ένα άλμα της τάξεως του 19% και θα φθάσει στο 101% του παγκόσμιου ΑΕΠ την περίοδο 2020-2021.\nΓια πρώτη φορά στην παγκόσμια οικονομική Ιστορία τα χρέη των χωρών του πλανήτη θα ξεπεράσουν την ετήσια παραγωγή τους. Ενδεικτικά, το χρέος της Γαλλίας και της Ισπανίας θα εκτιναχθεί πάνω από το 120% του ΑΕΠ τους, της Ιταλίας θα ξεπεράσει το 165%, των ΗΠΑ θα αυξηθεί κατά περίπου 30% και θα εκτιναχθεί πάνω από το 140%, ενώ της Ιαπωνίας υπολογίζεται να φθάσει στο… 268% στο τέλος της χρονιάς.\nΤο διεθνές εμπόριο, που συρρικνώθηκε κατά 3,5% το πρώτο τρίμηνο σε ετήσια βάση, αναμένεται να υποστεί καίριο πλήγμα (και) από τον εμπορικό πόλεμο, ενώ ο μέσος πληθωρισμός στις ανεπτυγμένες οικονομίες έχει ήδη πέσει κατά 1,3% και περιορίστηκε στο 0,4% σε ετήσια βάση τον περασμένο Απρίλιο.\nΑισθητή είναι η υποχώρηση της ισοτιμίας του δολαρίου κατά 4% από τον Απρίλιο έως τα μέσα Ιουνίου, έπειτα από την ενίσχυση του νομίσματος κατά 8% την περίοδο Ιανουαρίου – Μαρτίου. Πέρα από το αμερικανικό δολάριο, τα νομίσματα που υποχώρησαν λόγω της πανδημίας είναι το δολάριο Αυστραλίας και η κορόνα Νορβηγίας από τις ανεπτυγμένες χώρες. Από τις αναπτυσσόμενες υποχώρησαν η ινδονησιακή ρουπία, το μεξικανικό πέσο, το ρωσικό ρούβλι και το ραντ της Νότιας Αφρικής.


Φρενίτιδα και αντιδράσεις για τα νέα iPhone - Newpost.gr\nΦρενίτιδα και αντιδράσεις για τα νέα iPhone\nOυρές και συνωστισμό προκάλεσε η κυκλοφορία των νέων iPhone 6s και 6s Plus της Apple, όπως και αρκετές αντιδράσεις κατά της Apple.\nΔημοσίευση 25 Σεπτεμβρίου 2015, 21:21 / Ανανεώθηκε 25 Σεπτεμβρίου 2015, 21:21\nΟυρές και συνωστισμός για το νέο iPhone (Βίντεο και φωτό)\nOυρές και συνωστισμό προκάλεσε η κυκλοφορία των νέων iPhone 6s και 6s Plus της Apple, όπως και αρκετές αντιδράσεις.\nΑναλυτές περιμένουν ένα ρεκόρ 12 ως 13 εκατομμυρίων νέων iPhone 6s και 6s Plus να πωληθούν κατά το πρώτο αυτό Σαββατοκύριακο που κυκλοφορούν στην αγορά.\nΤα δύο νέα iPhone 6s και 6s Plus, οι τιμές των οποίων ξεκινούν από τα 199 και τα 299 δολάρια με διετές συμβόλαιο παροχής υπηρεσιών, κυκλοφορούν σήμερα στην αγορά της Αυστραλίας, του Καναδά, της Κίνας, της Γαλλίας, της Γερμανίας, του Χονγκ Κονγκ, της Ιαπωνίας, της Νέας Ζηλανδίας, του Πουέρτο Ρίκο, της Σιγκαπούρης, της Βρετανίας και των ΗΠΑ.\nΑντιδράσεις κατά της Apple\nΤην ίδια ώρα μια οργάνωση υπεράσπισης των δικαιωμάτων των εργαζομένων στο Χονγκ Κονγκ καλεί την Apple να πάρει μέτρα κατά ενός από τους προμηθευτές της στην Κίνα που κατηγορείται ότι εκμεταλλεύεται το προσωπικό του.\nH οργάνωση «Φοιτητές και Πανεπιστημιακοί Κατά των Αξιόποινων Ενεργειών στην Επιχείρηση» (Sacom), καταγγέλλει σήμερα ότι η εταιρεία κατασκευής οθονών αφής Lens Technology επιβάλλει επιπρόσθετες ώρες εργασίας και παρακρατεί μισθούς, ενώ θέτει ταυτοχρόνως σε κίνδυνο την υγεία των εργαζομένων της.\nΟι υπέρμαχοι αυτοί των δικαιωμάτων των εργαζομένων πραγματοποίησαν έρευνα για μήνες σε τρία εργοστάσια της κινεζικής εταιρείας.\nΗ Apple οφείλει «να λάβει άμεσα μέτρα για να τερματιστεί η εκμετάλλευση στους προμηθευτές της», σημειώνει η Sacom. «Καλούμε την Apple να εκπληρώσει τις επιχειρηματικές της υποχρεώσεις, να προσφέρει στους υπαλλήλους έναν χώρο εργασίας που παρέχει αξιοπρέπεια και σεβασμό».\nΗ Sacom επικαλείται τις περιπτώσεις εργατών που εργάζονταν για έναν μήνα χωρίς ούτε μια ημέρα ρεπό και την παρακράτηση μισθών για εβδομάδες. Η Lens Technology δεν καταβάλλει επίσης τις εισφορές της κοινωνικής ασφάλισης, προσθέτει η Sacom.\n«Σκόνη, θόρυβος, μολυσμένο νερό, χημικές ουσίες, είναι προβλήματα που προκύπτουν τακτικά στα εργαστήρια», καταγγέλλει επίσης η οργάνωση αυτή που εδρεύει στο Χονγκ Κονγκ. Η διεύθυνση «δεν γνωρίζει καν αν οι υπάλληλοί της είναι καλά προστατευμένοι ή όχι», υπογραμμίζει.\nΓια να πραγματοποιήσει την έρευνά της, η Sacom έστειλε κάποιους ανθρώπους να εργαστούν ινκόγκνιτο στα εργοστάσια της εταιρείας και επίσης πήρε συνέντευξη από εργαζόμενους εκτός του χώρου εργασίας τους.\nΠερίπου δέκα διαδηλωτές είχαν συγκεντρωθεί σήμερα μπροστά από ένα από τα μεγαλύτερα καταστήματα της Apple στο Χονγκ Κονγκ ζητώντας από την αμερικανική εταιρεία να "ξεφορτωθεί τους σάπιους".\nΩστόσο οι εκατοντάδες πελάτες που είχαν προπαραγγείλει το νέο iPhone 6s ή το νέο iPhone 6s Plus ως επί το πλείστον αδιαφόρησαν για τη συγκέντρωση αυτή.\nΗ Lens Technology είναι επίσης προμηθευτής της μεγάλης ανταγωνίστριας της Apple, της νοτιοκορεάτικης Samsung. Κύρια δραστηριότητά της είναι η κατασκευή οθονών αφής που προορίζονται για τηλέφωνα, φωτογραφικές μηχανές και υπολογιστές. Μέχρι στιγμής ούτε η Apple ούτε η Lens Technology έχουν σχολιάσει την είδηση αυτή.


Έμαθε το πρόγραμμα μέχρι το φινάλε\nΤρίτη 29 Ιανουαρίου 2019 13:55\nΤο πρόγραμμα της μέχρι το φινάλε του πρωταθλήματος έμαθε σήμερα (29/1) η ομάδα της ΑΕΛ και πιο συγκεκριμένα από την 21η αγωνιστική μέχρι και την 30η που εκκρεμούσε.\nΗ διοργανώτρια αρχή το ανακοίνωσε και έτσι η ΑΕΛ όπως φυσικά και οι υπόλοιπες ομάδες έμαθαν τις μέρες και τις ώρες των αγώνων τους μέχρι την αυλαία του πρωταθλήματος τον Μάιο.\nΟι «βυσσινί» θα αγωνιστούν θα αγωνιστούν Κυριακή τις περισσότερες φορές, έξι τον αριθμό και τέσσερις φορές θα παίξουν Σάββατο, οι οποίες μάλιστα θα είναι συνεχόμενες και πιο συγκεκριμένα από την 24η αγωνιστική μέχρι και την 27η.\nΜιλάμε για τα ματς ΑΕΛ - Λεβαδειακός (24η, 9/3 17:15), ΠΑΣ Γιάννινα - ΑΕΛ (25η, 16/3 19:30), ΑΕΛ - Αστέρας Τρίπολης (26η 30/3 19:30) και Πανιώνιος - ΑΕΛ (27η, 6/4 19:30) τα οποία θα είναι σαββατιάτικα, ενώ τα άλλα έξι θα λάβουν χώρα Κυριακή.\nΠιο συγκεκριμένα ΑΕΛ - Ξάνθη (21η, 17/2 15:00), Λαμία - ΑΕΛ (22η, 24/2 19:00), ΟΦΗ - ΑΕΛ (23η, 3/3 15:00) συν φυσικά τα τρία τελευταία που θα έχουν όλα κοινή μέρα και ώρα έναρξης, ήτοι τα ματς ΑΕΛ - ΠΑΟΚ (28η, 14/4), ΑΕΚ - ΑΕΛ (29η, 21/4) και ΑΕΛ - Ολυμπιακός (30η, 5/5) στις 19:00.\nΑναλυτικά το πρόγραμμα της ΑΕΛ:\n15:00 ΑΕΛ - Ξάνθη\n19:00 Λαμία - ΑΕΛ\n17:15 ΑΕΛ - Λεβαδειακός\n19:30 ΠΑΣ Γιάννινα - ΑΕΛ\n19:30 ΑΕΛ - Αστέρας Τρίπολης\n19:30 Πανιώνιος - ΑΕΛ\n19:00 ΑΕΛ - ΠΑΟΚ


Απίστευτο! Ποια καθημερινή συνήθεια οδήγησε αυτό το μοντέλο στο να χάσει το πόδι του; | BLOKO\nΑρχική / Κόσμος / Υγεία / Απίστευτο! Ποια καθημερινή συνήθεια οδήγησε αυτό το μοντέλο στο να χάσει το πόδι του;\nΑπίστευτο! Ποια καθημερινή συνήθεια οδήγησε αυτό το μοντέλο στο να χάσει το πόδι του;\n12/27/2017 12:31:00 μ.μ. Κόσμος , Υγεία Edit\nΗ 29χρονη Λόρεν Βάσερ ξύπνησε μια μέρα στο δωμάτιο ενός νοσοκομείου αρκετά κιλά βαρύτερη από το κανονικό της, εξαιτίας των υγρών που είχαν βάλει οι γιατροί στον οργανισμό της προκειμένου να αποβληθούν οι τοξίνες.\nΟι τοξίνες είχαν δημιουργηθεί από βακτήρια, που της προκάλεσαν μόλυνση από την οποία κόντεψε να πεθάνει.\nΠροσπαθούσε να κουνηθεί αλλά τα πόδια της τα ένιωθε σαν να είχαν πάρει φωτιά και έκαιγαν. Ήταν πίσω στο 2012 όταν άκουσε δύο νοσοκόμες, οι οποίες έλεγαν πως έπρεπε να της ακρωτηριάσουν το δεξί πόδι από το γόνατο και κάτω καθώς και τα δάχτυλα στο αριστερό πόδι.\nΌπως περιγράφει η ίδια για τον εφιάλτη που ζει στην washingtonpost, «είχα περίοδο και χρησιμοποίησα ένα ταμπόν. Έπαθα το σύνδρομο του τοξικού σοκ, το οποίο είναι συνδεδεμένο με τα υπεραπορροφητικά ταμπόν. Ανέπτυξα σταφυλόκοκκο και από τότε η πορεία του βακτηρίου στο σώμα μου ήταν ραγδαία».\nΤο μοντέλο και αθλήτρια, ωστόσο, δεν τελείωσε με την προσωπική της τραγωδία καθώς, όπως λέει, «ο καθημερινός πόνος είναι εξαντλητικός». Μέσα στις επόμενες εβδομάδες αναμένει το «αναπόφευκτο», να της ακρωτηριάσουν και το αριστερό πόδι.\nΗ κοπέλα, ωστόσο, δεν το έχει βάλει κάτω και δίνει διαλέξεις ενημέρωσης και ευαισθητοποίησης των γυναικών για την ασφάλεια στη χρήση προϊόντων γυναικείας υγιεινής.\nΣε μία συνέντευξή της όπου μίλησε για πρώτη φορά ανοικτά για την περιπέτειά της, η Βάσερ αναφέρει πως δεν θυμάται τίποτα από τις τραυματικές ημέρες εκτός από το «ναι» και το «όχι» που έγραψε στους γιατρούς όσον αφορά τη συγκατάθεσή της για το ποιο πόδι θα ακρωτηριάσουν. «Το να βλέπεις πραγματικά αυτό το "ναι" και το "όχι" να αποτυπώνεται στο πόδι μου και να βλέπω τη μαμά μου να το φιλάει πριν μου το κόψουν ήταν κάτι τρελό», αναφέρει το 29χρονο μοντέλο.


Τετάρτη, 19 Απρίλιος 2017 - 10:20\nΚύριος χορηγός στην Παγκόσμια Έκθεση Τέχνης που έγινε στην Αθήνα ήταν για 4η φορά η Volkswagen. Η “Documenta 14” που για πρώτη φορά φιλοξενήθηκε φέτος στην Αθήνα και στο Kassel, είναι μία από τις πιο σημαντικές διεθνείς εκθέσεις έργων τέχνης,.\nΗ Documenta θεωρείται ιδιαίτερα σημαντική από τους επισκέπτες και τους επαγγελματίες του χώρου, επιτρέποντας στις εκθέσεις να δημιουργούν ισχυρά και διαρκή ερεθίσματα στο κοινό τους αφού με τις νέες προοπτικές και ιδέες οδηγούν την καινοτομία και την πρόοδο.\nΜε την υποστήριξη της γενικότερης ιδέας, μια σειρά από άλλες κοινές δραστηριότητες έχουν προγραμματιστεί: μαθητευόμενοι από το εργοστάσιο της Volkswagen στο Kassel συνέβαλαν στο να δημιουργηθεί «Ο Παρθενώνας των Βιβλίων», ένα έργο του Αργεντινού καλλιτέχνη Marta Minujín.\nΗ Volkswagen διέθεσε ένα στόλο ηλεκτρικών αυτοκινήτων στους διοργανωτές και στην ομάδα της Documenta, καθώς και σε μια ομάδα καλλιτεχνών.\ndocumenta 14Volkswagen AGσυμμετείχε


Super 8 by Wyndham Wilmington από 53€. Μοτέλ σε Wilmington - KAYAK\n3604 Market Street, Wilmington, NC 28403-1326, Ηνωμένες Πολιτείες\n48 ακόμη προσφορές από 39€\nΣχετικά με την τοποθεσία Super 8 by Wyndham Wilmington\nΑυτό το κατάλυμα (Super 8 by Wyndham Wilmington, Γουίλμινγκτον) βρίσκεται κοντά στο αεροδρόμιο, 5 λεπτά με το αμάξι από: Μουσείο Ακρωτηρίου Fear και Μουσείο Bellamy Mansion Museum. Στις σημαντικές παροχές περιλαμβάνονται επιχειρηματικό κέντρο που λειτουργεί 24 ώρες το 24ωρο, ρεσεψιόν όλο το 24ωρο και πολύγλωσσο προσωπικό. Στους χώρους μας θα βρείτε δωρεάν στάθμευση χωρίς παρκαδόρο.\nΦωτογραφίες από το Super 8 by Wyndham Wilmington\nΤο Super 8 by Wyndham Wilmington εφαρμόζει τα εξής μέτρα:\nΔιαθέσιμα δωμάτια στο Super 8 by Wyndham Wilmington\nKing Rooms(39€ - 150€)\nQueen Rooms(45€ - 166€)\nDeluxe Rooms(63€ - 124€)\nStandard Rooms(73€ - 171€)\nDouble Rooms(48€ - 175€)\nΠαροχές στο Super 8 by Wyndham Wilmington\nΚριτικές για το Super 8 by Wyndham Wilmington\nUniversity of North Carolina Wilmington3.4 χλμ\nCape Fear Museum3.4 χλμ\nΜουσείο Ιστορίας και Επιστημών Cape Fear3.5 χλμ\nBellamy Mansion Museum3.8 χλμ\nThalian Hall4 χλμ\nBurgwin-Wright Museum and Gardens4.1 χλμ\nLower Cape Fear Historical Society4.1 χλμ\nLatimer House Museum4.2 χλμ\nNew Hanover Regional Medical Center4.2 χλμ\nThe Children's Museum of Wilmington4.3 χλμ\nWilliam Hooper School4.3 χλμ\nExpo 2164.3 χλμ\nSuper 8 by Wyndham Wilmington: Συχνές ερωτήσεις\nΙσχύουν ειδικές πολιτικές ακύρωσης για το Super 8 by Wyndham Wilmington λόγω του κοροναϊού (COVID-19);\nΔεν ισχύουν χρεώσεις ακύρωσης ή αλλαγής έως και 24 ώρες πριν από την άφιξη για επισκέπτες με απευθείας κρατήσεις για διαμονές στο Super 8 by Wyndham Wilmington έως τις 30 Ιουνίου 2020. Για περισσότερες πληροφορίες, επισκεφτείτε τη σελίδα απόκρισης του Ομίλου Wyndham στη νόσο COVID-19.\nΠού βρίσκεται το Super 8 by Wyndham Wilmington;\nΤο Super 8 by Wyndham Wilmington βρίσκεται στη διεύθυνση 3604 Market Street, 3,7 χλμ. από το κέντρο της πόλης Wilmington. Το κοντινότερο αξιοθέατο στο Super 8 by Wyndham Wilmington είναι: University of North Carolina Wilmington.\nΠότε είναι το check-in και το check-out στο Super 8 by Wyndham Wilmington;\nΣτο Super 8 by Wyndham Wilmington, το check-in γίνεται στις 15:00 και το check-out στις 11:00.\nΠροσφέρει το Super 8 by Wyndham Wilmington δωρεάν Wi-Fi;\nΝαι, το Super 8 by Wyndham Wilmington προσφέρει δωρεάν Wi-Fi.\nΠροσφέρει το Super 8 by Wyndham Wilmington δωρεάν πάρκινγκ;\nΝαι, το Super 8 by Wyndham Wilmington προσφέρει δωρεάν πάρκινγκ.\nΠροσφέρει το Super 8 by Wyndham Wilmington δωρεάν μεταφορά αεροδρομίου;\nΌχι, το Super 8 by Wyndham Wilmington δεν προσφέρει δωρεάν μεταφορά αεροδρομίου.\nΠόσο απέχει το Super 8 by Wyndham Wilmington από το αεροδρόμιο;\nΤο Super 8 by Wyndham Wilmington απέχει 3,3 χλμ. από το Wilmington New Hanover County. Το Super 8 by Wyndham Wilmington απέχει 70,9 χλμ. από το Jacksonville Albert J Ellis.\nΈχει πισίνα το Super 8 by Wyndham Wilmington;\nΌχι, το Super 8 by Wyndham Wilmington δεν έχει πισίνα.\nHoward Johnson by Wyndham Wilmington6 Καλό (168 κριτικές)0,37 χλμΓυμναστήριο, Δωρεάν Wi-Fi, Τσαγιέρα/καφετιέρα+67€\nAzalea Inn & Suites5.8 Ικανοποιητικό (366 κριτικές)0,53 χλμWi-Fi, Τσαγιέρα/καφετιέρα, Δωρεάν πάρκινγκ+59€\nThe Carolinian Inn4.4 Ικανοποιητικό (411 κριτικές)0,58 χλμΕξωτερική πισίνα, Δωρεάν Wi-Fi, Τσαγιέρα/καφετιέρα+61€\nMidtown Tudor Lower8 Εξαιρετικό (1 κριτική)0,65 χλμΚουζίνα, wifi, με κλιματισμό+255€\n2% φθηνότεροMotel 6 Wilmington, Nc - Market Street5.9 Ικανοποιητικό (348 κριτικές)1,52 χλμWi-Fi, Καφετιέρα, Τηλεόραση+52€\nRed Carpet Inn Wilmington5.8 Ικανοποιητικό (511 κριτικές)0,69 χλμΚολύμβηση με αναπνευστήρα, Δωρεάν Wi-Fi, Δωρεάν πάρκινγκ+65€\n2905mkts 4 Bedroom Duplex10 Εξαιρετικό (1 κριτική)0,65 χλμ+250€\n2905mkt1 2 Bedroom Duplex10 Εξαιρετικό (1 κριτική)0,65 χλμ+251€\nWilmington Bungalow Central Location Quick Access To Nc Beaches And Downtown10 Εξαιρετικό (16 κριτικές)1,41 χλμΚουζίνα, wifi, ταράτσα/βεράντα+171€\nRenovated Cottage Mins From The Beaches And Downtown9.5 Εξαιρετικό (4 κριτικές)1,15 χλμΜόνο για ενήλικες, Κουζίνα, wifi+110€\nΑναζητήστε εκπτώσεις για το Super 8 by Wyndham Wilmington σε Wilmington με την KAYAK. Αναζητήστε τη φθηνότερη προσφορά ξενοδοχείου για το Super 8 by Wyndham Wilmington σε Wilmington. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Super 8 by Wyndham Wilmington με την προσφορά που σας ταιριάζει καλύτερα. από 53€/βράδυ (οι πιο πρόσφατες τιμές για το ξενοδοχείο).


Ετσι σύμφωνα με τα στοιχεία της Τραπέζης της Ελλάδος ο δανεισμός των ελληνικών τραπεζών από την ΕΚΤ στο τέλος Σεπτεμβρίου έφθασε τα 38,9 δισ. ευρώ από 12,3 δισ. ευρώ που ήταν τον Μάρτιο. Στις αρχές του έτους ο δανεισμός των ελληνικών τραπεζών από την ΕΚΤ ήταν ακόμη χαμηλότερος προσεγγίζοντας τα 9 δισ. ευρώ.\nΠαρά ταύτα όπως προκύπτει από τα στοιχεία των χορηγήσεων οι τράπεζες έχουν διακρατήσει οι ίδιες τη ρευστότητα αυτή χωρίς να την μεταφέρουν στην πραγματική οικονομία μέσω των δανείων. Είναι ενδεικτικό ότι στις επιχειρήσεις από την αρχή του έτους τα καθαρά δάνεια που έχουν χορηγηθεί αγγίζουν μόλις τα 4,2 δισ. ευρώ. Η κατάσταση είναι ακόμη χειρότερη στα στεγαστικά δάνεια καθώς οι αποπληρωμές στις οποίες έχουν προχωρήσει όλο αυτό το διάστημα οι συνεπείς δανειολήπτες είναι πολύ μεγαλύτερες από τις όποιες νέες εκταμιεύσεις των τραπεζών. Τα στοιχεία της Τράπεζας της Ελλάδος δείχνουν ότι όλους αυτούς τους μήνες, από την αρχή του έτους, η καθαρή ροή των στεγαστικών δανείων ήταν αρνητική, με αποτέλεσμα το συνολικό τους υπόλοιπο να υποχωρήσει στο τέλος Αυγούστου στα 49,6 δισ. ευρώ από 52,5 δισ. ευρώ που ήταν τον Ιανουάριο. Ανάλογη είναι η κατάσταση και στα καταναλωτικά δάνεια καθώς κάθε μήνα τα χρεωλύσια που πληρώνουν οι δανειολήπτες ξεπερνούν τις νέες εκταμιεύσεις των τραπεζών. Ετσι στο τέλος Αυγούστου το ανεξόφλητο υπόλοιπο καταναλωτικών δανείων και πιστωτικών καρτών είχε υποχωρήσει στα 15 δισ. ευρώ από 16,1 δισ. ευρώ που ήταν στις αρχές του έτους.


Με ερώτηση που κατέθεσε στην Βουλή\nΕξηγήσεις από το υπουργείο Προστασίας του Πολίτη ζητά για μια ακόμα φορά ο κ. Κωσταντίνος Μπογδάνος με αφορμή τις νέες πορείες που πραγματοποιήθηκαν το τελευταίο διάστημα στο κέντρο της Αθήνας εν μέσω γενικού απαγορευτικού λόγω πανδημίας.\nΟ βουλευτής Α’ Αθήνας με την ΝΔ σε ερώτηση που κατέθεσε στην Βουλή επισημαίνει πως «Χθες, 26 Νοεμβρίου 2020, παρά την απαγόρευση κυκλοφορίας και τα μέτρα για τη μείωση της διασποράς του κορωνοϊού, 200 περίπου άτομα, στην πλειονότητά τους μέλη του ΠΑΜΕ και με αφορμή την χθεσινή απεργία, συγκεντρώθηκαν στην πλατεία Κοραή στο κέντρο της Αθήνας και στη συνέχεια πραγματοποίησαν πορεία έως την πλατεία Ομονοίας.\nΝωρίτερα, περίπου 20 συνδικαλιστές του ΠΑΜΕ με σημαίες και πανό πραγματοποίησαν κινητοποίηση έξω από το υπουργείο Εργασίας. Παράλληλα, τουλάχιστον 50 μέλη του ΠΑΜΕ στο εμπορικό λιμάνι του Πειραιά απέκλεισαν την είσοδο και απαγόρευσαν στους περίπου δυόμιση χιλιάδες εργαζόμενους να προσέλθουν στη δουλειά τους». Υπο αυτά τα δεδομένα ρωτά την ηγεσία του υπουργείου Προστασίας του Πολίτη: «Για ποιο λόγο χθες, χωρίς να συντρέχουν λόγοι σεβασμού ιστορικής επετείου, όπως στις 17 Νοεμβρίου οπότε και επετράπησαν τρεις «πολιτικές στγκεντρώσεις», τα μέλη του προσκείμενου στο ΚΚΕ, ΠΑΜΕ, εξαιρέθηκαν από τους νόμους και τους κανόνες που δεσμεύουν τους υπόλοιπους Έλληνες πολίτες και ευρισκομένους στη χώρα;\nΠοιοι είναι υπεύθυνοι για τη χθεσινή καταστρατήγηση της ισονομίας και της νομοκρατίας, αλλά και την έκθεση της δημόσιας υγείας σε σοβαρότατο κίνδυνο στο κέντρο της Αθήνας και αλλού;\nΠοιοι είναι οι κατά νόμο υπεύθυνοι των χθεσινών εκδηλώσεων και για ποιο λόγο οι παριστάμενοι δεν συνελήφθησαν, ούτως ώστε να αντιμετωπίσουν τις κατά το νόμο προβλεπόμενες κατηγορίες πλημμελήματος με ενδεχόμενο κακούργημα βάσει των πράξεών τους;\nΠόσα πρόστιμα covid επιβλήθηκαν στους συμμετέχοντες στις κινητοποιήσεις;\nΠοιες εντολές είχαν οι επικεφαλής των αστυνομικών δυνάμεων στα σημεία των κινητοποιήσεων και ποιος έλεγχος προβλέπεται για την ενδεχόμενη μη τήρηση τους;»\nΠολιτική Κωνσταντίνος Μπογδάνος • Νέα Δημοκρατία •


Μια ήττα - στο Καρφί\nΤον Ιούνιο του 2012 η ΔΗΜΑΡ, αυτό ήταν το κόμμα, αποδέχθηκε ρόλο κυβερνητικού εταίρου. Η κατεύθυνση ήταν σαφής. Σε κρίσιμη περίοδο, μια συμμαχική κυβέρνηση μοιράστηκε το κόστος και την ευθύνη να προχω¬ρήσει μεταρρυθμίσεις, μερικές από τις οποίες θα ήταν επώδυνες, προκειμένου η χώρα να παραμείνει στην ευρωζώνη και η οικονομία της να ανακάμψει. Εως ένα σημείο, το κόμμα παρέμεινε σταθερό στην επιλογή του, υπαγορευμένη από τον ρεαλισμό. Τα υπόλοιπα είναι γνωστά. Πολιτευόμενη αλλοπρόσαλλα, η ΔΗΜΑΡ έχασε τα πάντα: και την ιστορία της, και την ταυτότητα της, και τα ποσοστά της, και την ηθική της καθαρότητα, και το κύρος και τα περισσότερα από τα στελέχη της. Κρατιέται στη ζωή ακόμα χάρη στην κοινοβουλευτική της εκπροσώπηση -και μόνο.\nΤι είναι, όμως, σοβαρότερο για έναν πολιτικό; Να έχει μισθό βουλευτή ή να παραμείνει το ζιζάνιο που θα κεντρίζει την κοινοτοπία του πολιτικού συστήματος; Η ηγεσία της ΔΗΜΑΡ, ίσως και μερικοί βουλευτές της, μοιάζει, παραδόξως, να προκρίνουν την κοινοβουλευτική επιβίωση πάνω απ’ όλα; Ακόμα και συμμετέχοντας στο κόμμα από το οποίο πήραν σαφείς ιδεολογικές αποστάσεις; Ακόμα και συνυπάρχοντας με πρόσωπα που έχουν εκφραστεί από το σύνθημα: «Μισθούς, συντάξεις, τα ‘κανες κουρέλι, άντε και μπιπ, σύντροφε Κουβέλη»\nΤελικά μπορεί η ιδεολογία να μην ορίζει τις επιλογές του μοναδικού καθαρού πολιτικού ρεύματος της μεταπολιτευτικής Ελλάδας; Τέτοια ήττα;


Ποιος είναι ο μέγιστος μεταβολικός ρυθμός;\nΈπεσαν με το αυτοκίνητο σε βράχια – Τροχαίο με διπλό εγκλωβισμό στο Ηράκλειο\nΙρλανδία: Stop στην πώληση βενζινοκίνητων και πετρελαιοκίνητων αυτοκινήτων\nΛόγοι εθνικής επιβίωσης επιτάσσουν να αντιμετωπιστεί εδώ και τώρα η υπογεννητικότητα\n10:40 μ.μ. ΕΡΓΟΧΑΛΚΙΔΙΚΗΣ (ERGOBLOG) 3 comments\nΣας ευχαριστώ όλους για τις πολύ όμορφες ευχές σας, σας εύχομαι και εγώ κάθε επιθυμία σας να πραγματοποιηθεί και πάντα με υγεία, αγάπη και ευτυχία!!!\nΤα γενέθλια μας είναι μια μέρα πολύ ξεχωριστή για εμάς και\nόσους μας αγαπάνε γιατί σαν σήμερα ήρθαμε στον κόσμο. Πολλοί άνθρωποι όταν γιορτάζουν μελαγχολούν γιατί μεγαλώνουν. Άλλοι γιατί νιώθουν πως δεν έχουν όσα θέλουν, άλλοι γιατί δεν θα προλάβουν να κάνουν αυτά που θέλουν, άλλοι γιατί η μέρα τους θα ήθελαν να είναι πολύ διαφορετική.\nΣήμερα έχω γενέθλια και αυτό που θέλω να μοιραστώ μαζί σας είναι μια συμβουλή που μου έδωσε κάποιος και νομίζω πως όλοι πρέπει να την έχετε στο νου σας. Να είστε πάντα χαμογελαστοί και να μην αφήνετε τίποτα και κανέναν να σας στενοχωρήσει γιατί αν σας στεναχωρεί δεν σας αξίζει. Στα γενέθλιά σας να βάζετε στόχους για τον καινούριο χρόνο που έρχεται για σας. Δεν έχει σημασία αν τους πραγματοποιήσετε, σημασία έχει η προσπάθεια. Να κοιτάτε το μέλλον με αισιοδοξία και δύναμη και ό,τι και αν έρθει να έχετε το θάρρος να το κοιτάτε κατάματα. Να προχωράτε μπροστά και για κάθε βήμα που κάνετε να νιώθετε περήφανοι για τον εαυτό σας. Μην αφήνετε τίποτα να σας ρίξει γιατί όλα είναι στο μυαλό. Να είστε αισιόδοξοι και να πιστεύετε πάντα στα καλύτερα που θα έρθουν.\nΚι άλλα θέλω να σας πω αλλά δεν θέλω να σας κουράζω.\nΦέτος τα γενέθλιά μου είναι μια πολύ ξεχωριστή μέρα γιατί ενώ συνήθως μελαγχολούσα για τα χρόνια που περνάνε, αυτό το χρόνο τα βλέπω πολύ αλλιώς τα πράγματα.\nΚαι κατάλαβα ένα πράγμα: Τα χρόνια είναι για να φεύγουν και εσύ είσαι για να τα ζεις! Η ζωή δεν είναι στα ίσως που σκέφτεσαι για το αύριο, είναι ΕΔΩ ΚΑΙ ΤΩΡΑ και μόνο αυτό πρέπει να σε νοιάζει.\nΣας ευχαριστώ όλους για τις πολύ όμορφες ευχές σας!!!\nΣΟΥΜΕΛΑ ΠΑΠΑΔΟΠΟΥΛΟΥ says:\n21 Ιανουαρίου 2016 - 7:26 μ.μ. Reply\nευχαριστώ όλους για τις πολύ όμορφες ευχές σας, σας εύχομαι και εγώ κάθε επιθυμία σας να πραγματοποιηθεί και πάντα με υγεία, αγάπη και ευτυχία!!!\n22 Ιουνίου 2017 - 11:34 μ.μ. Reply\nΕυχαριστω ολους για τις ευχες σας.\n22 Ιουνίου 2017 - 11:58 μ.μ. Reply\nΗ Χατζηβασιλείου «τρέλανε» τη Χαλκιδική με το λευκό μπικίνι της!\nΣτη Χαλκιδική βρίσκεται εδώ και λίγα 24ωρα η Βίκυ Χατζηβασιλείου! Λόγω του\n▼ Αυγούστου 2013 (693)\nΔήμος Πολυγύρου:κάδοι κομποστοποίησης σε κατοικίες...\n"Ανάσα" για τα Κέντρα Ημερήσιας Φροντίδας Ηλικιωμέ...\nΑνακοινώθηκαν οι βαθμοί επίδοσης των υποψηφίων για...\nΑρναία Χαλκιδικής: Εορτή του Αγίου Στεφάνου του Πο...\nΑπαλλάσσονται από τη μελέτη περιβαλλοντικών επιπτώ...\nΗ νέα γενική ρυθμιστική για το κυνήγι\nΠoιά είναι τα δέκα πράγματα που κόβουν χρόνια από ...\nΠικΝικ Τέχνης και Αθλητισμού στο Άλσος Αριστοτέλη...\nΜΙΑ "ΡΟΜΑΝΤΙΚΗ" ΒΡΑΔΙΑ ΣΤΗ... ΓΑΛΑΤΙΣΤΑ\nΞεκίνησε η καταβολή του δωρόσημου στους εργατοτεχν...\nΓιορτή Μελιού στη Φούρκα Χαλκιδικής\nΓιορτή Γαύρου στην Ν. Σκιώνη\nΔημοπρατήθηκαν 9 γεωτρήσεις στο δήμο Πολυγύρου (βι...\nΣκοπιανός προσπάθησε να ληστέψει κοσμηματοπώλη στη...\nΣας ευχαριστώ όλους για τις πολύ όμορφες ευχές σας...\nΗ ΕΣΗΕΜ-Θ κατά της ανωνυμογραφίας


Η Ιερά Εξέταση της «προοδευτικής» διανόησης | Liberal.gr\nΗ Ιερά Εξέταση της «προοδευτικής» διανόησης\nΗ περίπτωση του Πλάθιντο Ντομίγκο είναι γνωστή. Κατηγορήθηκε πριν από λίγες ημέρες πως στην δεκαετία το 80 παρενόχλησε σεξουαλικά εννιά γυναίκες, οι οποίες εκινούντο στον ίδιο επαγγελματικό χώρο με τον διάσημο τενόρο.\nΑπό τις καταγγέλουσες μόνον μια εμφανίστηκε με το ονοματεπώνυμο της. Οι υπόλοιπες παρέμειναν στην ανωνυμία τους, φοβούμενες, όπως δήλωσαν, για την σημερινή επαγγελματική τους πορεία.\nΚαι ξαφνικά, ακυρώθηκαν δύο προγραμματισμένες συναυλίες του καλλιτέχνη στις ΗΠΑ, ενώ η διάσημη όπερα του Λος Άντζελες, στην οποίαν είναι γενικός διευθυντής, μελετά την διακοπή της συνεργασίας τους.\nΕίναι ολοφάνερο πως οποιοσδήποτε που έχει καταξιωθεί στον επαγγελματικό του χώρο, είναι δυνατόν να βρεθεί κατηγορούμενος σήμερα για πράξεις που έκανε ή δεν έκανε, πριν από τριάντα χρόνια. Και βεβαία ένα γεγονός δεν μπορεί να αποδειχθεί μετά από τόσο καιρό, πολύ δε περισσότερο αυτό της σεξουαλικής παρενόχλησης, που ο ορισμός του είναι πολύ «ευρύχωρος», και οι πρωταγωνιστές μόνον δύο.\nΕπί της ουσίας: ποια είναι τα όρια της εκδήλωσης της ερωτικής επιθυμίας και ποιος τα θέτει; Η προσπάθεια για ερωτική κατάκτηση του «άλλου» είναι κολάσιμη πράξη; Η απόρριψη, προϋποθέτει την ύπαρξη σεξουαλικής παρενόχλησης;\nΣε τελική ανάλυση το ερωτικό παιχνίδι, η ερωτική πολιορκία, είναι απαγορευμένα; Γιατί περί αυτού πρόκειται.\nΗ ανοργασμική κορεκτίλα με τους άτεγκτους κανόνες που θέτει σε μια σχέση δύο ανθρώπων, τείνει να ανατρέψει συμπεριφορές αιώνων. Τείνει να απελευθερώσει δυνάμεις ενός άκρατου συντηρητισμού στο όνομα δήθεν του σεβασμού της προσωπικότητος του ατόμου.\nΕνώ συγχρόνως, δημιουργεί το κατάλληλο πλαίσιο για την παραγωγή επαγγελματιών εκβιαστών. Δημιουργεί το κατάλληλο πλαίσιο για να αποδώσουν κάποιοι/ες την επαγγελματική τους αποτυχία στο γεγονός πως διαφύλαξαν την προσωπική τους αξιοπρέπεια, υπονοώντας συγχρόνως πως αυτοί/ες που πέτυχαν το έκαναν με έκπτωση στην ηθική τους υπόσταση.\nΑυτός ο νεοπουριτανισμός που εμφανίζεται με τον μανδύα της προοδευτικής διανόησης, μετά βεβαιότητος οδηγεί στην δημιουργία μιας Ιεράς Εξέτασης, ενώπιον της οποίας μπορεί να κληθεί ο οποιοσδήποτε διάσημος, ανά πάσα στιγμή, για κάτι που κατηγορείται πως διέπραξε πριν από πολλές δεκαετίες.\nΚαι το οποίο φυσικά είναι αναπόδεικτο. Ο λόγος σου, ο λόγος μου.\nΕννοείται πως το πρόβλημα με την σύγχρονη Ιερά Εξέταση δεν είναι η θέσπιση κανόνων, αλλά οι συνέπειες της παράβασης τους. Οι κορεκτίλες, η δήθεν προοδευτικοί διανοούμενοι, έχουν αποκτήσει τόση ισχύ στα ΜΜΕ των ΗΠΑ, ώστε μπορούν και αποφασίζουν για την επαγγελματική ζωή ή τον θάνατο των «προγραμμένων». Η γενιά του 21ου αιώνα παίρνει την εκδίκηση της από την γενιά του 60.\nΗ περίπτωση του Κέβιν Σπέισι είναι χαρακτηριστική.\nΔηλαδή όλη αυτή η υστερία των political correct σημαίνει πως το ερωτικό παιχνίδι τίθεται υπό έλεγχο και κάτω από κανόνες; Φαίνεται, πως ναι. Και βέβαια, αλίμονο αν κάποιος μετά από ένα χρονικό διάστημα γίνει διάσημος ή αποκτήσει ισχύ.\nΚάθε απόπειρα κατάκτησης ή κάθε «χυλόπιτα»-- όπως λέγαμε εμείς οι παλιότεροι-- που έφαγε πριν από πολλές δεκαετίες, όταν ήταν άσημος, μπορεί σήμερα να τερματίσει την καριέρα του.\nΠοια είναι η άμυνα σε αυτόν τον παραλογισμό; Η υπεράσπιση ενός τρόπου ζωής που προσδιορίστηκε από το ερωτικό κυνήγι, από τις πολιορκίες του, τις απορρίψεις του, τις χαρές και τις απογοητεύσεις του, πάντα βέβαια με τον σεβασμό της επιθυμίας του άλλου.\nΗ έκφραση που λέγαμε με χαρά, «επί τέλους την έρριξα», δεν μπορεί να στιγματισθεί ηθικά.\nΌλα τα υπόλοιπα είναι για τα σκουπίδια.


Παραμένει σε επιφυλακή ο Έβρος - στο Καρφί\nΣε αυξημένη ετοιμότητα παραμένει για δέκατη συνεχή ημέρα η περιφέρεια Ανατολικής Μακεδονίας και Θράκης για την αντιμετώπιση πλημμυρικών φαινομένων στο νότιο τμήμα του νομού Έβρου, όπου εκβάλει το ποτάμι, καθώς περισσότερα από 2.160 κυβικά νερού το δευτερόλεπτο εισέρχονται σε αυτό.\nΠρόκειται για παροχές αντίστοιχες με αυτές που καταγράφηκαν το 1984 και θεωρείται φαινόμενο 30ετίας, δήλωσε ο αντιπεριφερειάρχης Έβρου Δημήτρης Πέτροβιτς.\nΗ στάθμη του ποταμού βρίσκεται πάνω από το όριο συναγερμού. Στο Πέταλο είναι στο ένα μέτρο και δέκα εκατοστά πάνω από το όριο συναγερμού (στα 7,10 μέτρα) και στο Πύθιο στα 6,16 μέτρα (με όριο συναγερμού τα 5,70 μέτρα).\n«Κάναμε τεχνητές παρεμβάσεις για να εκτονώσουμε το φαινόμενο, για να μην απειληθεί το χωριό Πόρος που βρίσκεται κοντά στην κοίτη του ποταμού και να μην χρειαστεί να εκκενωθεί», πρόσθεσε ο κ. Πέτροβιτς.\nΧαρδούβελης: Εως το Eurogroup της 26ης Ιανουαρίου η αξιολόγηση από την Τρόικα


Game Of Thrones - Σελίδα 95\nΜετάβαση στη σελίδα : 1 ... 49 ... 94, 95, 96 ... 102 ... 110\nΘέμα: Απ: Game Of Thrones Τρι Οκτ 25, 2016 7:11 pm\nNαι ρε σεις! Τωρα το ειδατε;\nΤης τρελης. Και πρεπει να ειναι αληθεια γιατι η κοπελα που παιζει την εμπιστη της Ντανυ παραπονεθηκε στο twitter για το γεγονος δηλωνοντας απογοητευμενη που υπαρχουν ατομα που δεν επιτρεπουν στον κοσμο να ευχαριστηθει την σειρα οπως πρεπει.\nΜετα εμφανιστηκαν και απο αλλες πηγες και αλλα σποιλερ (νομιζω αυτο το εκανε η παραγωγη της σειρας) τα οποια ειναι αντικρουομενα ωστε να γινει μαζικο μπερδεμα και να μην ειναι ο κοσμος σιγουρος ποια ειναι τα αληθινα σποιλερ και ποια τα ψευτικα.\nEπισης διερρευσαν και καποιες φωτο απο τα γυρισματα που κολλανε με τα αρχικα σποιλερ που βασικα ειναι ολη η σεζον σε περιληψη\nΘέμα: Απ: Game Of Thrones Τρι Οκτ 25, 2016 7:16 pm\nΕνταξει,παω να τα ψαξω\nEδω ειμαι εγω για σενα\nΘέμα: Απ: Game Of Thrones Τετ Οκτ 26, 2016 1:41 am\nΠρώτον, Φελ είσαι και η πρώτη.\nΔεύτερον, είδα καποιες φώτο. Ε εντάξει, δεν ήταν και έκπληξη, τόσο καιρό περιμέναμε γι αυτό. Και γενικά απο δω και πέρα οτι είναι να γίνει (εκτός απο το τέλος φυσικά) θεωρώ πως είναι λίγο αναμενόμενο. (Αν και έχω καταπιεί την γλώσσα μου στο παρελθόν, χαχαχαχα)\nΘέμα: Απ: Game Of Thrones Τετ Οκτ 26, 2016 10:39 am\nΘέμα: Απ: Game Of Thrones Τετ Οκτ 26, 2016 3:08 pm\nΚοίτα εδώ, έφερε τον πειρασμό μπροστά μας.\nΔιλήμματα δεν είχα και διλήμματα απέκτησα\nΘέμα: Απ: Game Of Thrones Τετ Οκτ 26, 2016 4:33 pm\nΟχι...μη το κάνεις....\nΘέμα: Απ: Game Of Thrones Τετ Οκτ 26, 2016 7:26 pm\nΟχι, να το κανεις! Kαν'το, καν'το!\nΘέμα: Απ: Game Of Thrones Πεμ Οκτ 27, 2016 12:14 am\nNai re gmt. Και τωρα δεν ξερω τι να κανω.Τα καρφωνει ολα αραγε μες στο σποιλερ?\nΘέμα: Απ: Game Of Thrones Πεμ Οκτ 27, 2016 10:55 am\nΦιλ με απογοητευεις\nΘέμα: Απ: Game Of Thrones Πεμ Οκτ 27, 2016 4:06 pm\nΦέλια, είσαι πολύ βελζεβούλα!\nΣελίδα 95 από 110 Μετάβαση στη σελίδα : 1 ... 49 ... 94, 95, 96 ... 102 ... 110


Φεστιβάλ Κάννες RENAULT\nΟ επίσημος στόλος αυτοκινήτων αποτελείται από 300 οχήματα Renault, σημαντικό τμήμα των οποίων ενισχύεται από έναν πλήρως ηλεκτρικό στόλο από Renault ZOE και Twizy. H Renault αναμένεται να πραγματοποιήσει πάνω από 20.000 μεταφορές από και προς τις προβολές των ταινιών και τις συνεντεύξεις, από το αεροδρόμιο προς την Croisette και από τα ξενοδοχεία μέχρι το κόκκινο χαλί.\nΚάθε χρόνο περίπου 40 οχήματα Renault εμφανίζονται σε περισσότερες από 200 τηλεοπτικές εκπομπές και ταινίες. «Είναι μία πραγματική ευκαιρία για τη μάρκα Renault και τα αυτοκίνητά μας, μέσω της οποίας μπορούμε να αναδείξουμε την τεχνολογία και την εκλεπτυσμένη σχεδίαση των μοντέλων μας, στα δημοσιογραφικά μέσα των χωρών όλου του κόσμου» σχολίασε ο Claude Hugot, Διευθυντής Δημοσίων Σχέσεων του Groupe Renault.\nΗ ιστορία πηγαίνει πίσω στο 1898, όταν οι αδερφοί Lumière έστησαν το πρώτο τους κινηματογραφικό στούντιο κοντά στο εργοστάσιο των αδερφών Luis, Marcel και Fernand Renault, στη Boulogne-Billancourt. Αυτό είχε ως αποτέλεσμα οι δύο οικογένειες να αναπτύξουν στενούς δεσμούς, και έτσι τα αυτοκίνητα Renault έγιναν τα αγαπημένα των ηθοποιών και των σκηνοθετών.\nΆλλωστε, τα Renault Voiturettes, τα πρώτα αυτοκίνητα παραγωγής Renault έκαναν την εμφάνισή τους στα πρώτα κινηματογραφικά φιλμ, αλλά και αργότερα σε ταινίες γνωστών σκηνοθετών, μεταξύ των οποίων οι Roger Vadim, Jacques Tati, Steven Spielberg, James Cameron και Wim Wenders.\nΑγαπημένα μοντέλα της μάρκας έχουν, κατά καιρούς, ξεχωρίσει στα χέρια διάσημων ηθοποιών, όπως το Renault 4 που πρωταγωνίστησε στην ταινία «Et Dieu crea la femme» («Και ο Θεός… έπλασε τη γυναίκα») με οδηγό την Brigitte Bardot αλλά και το Renault 11 σε μια ξέφρενη κούρσα στους δρόμους του Παρισιού, στα χέρια του Roger Moore στην ταινία «A View to a Kill» του John Glen.\nΣήμερα, η Renault συνεργάζεται, μεταξύ άλλων, με τον οργανισμό προβολής του γαλλικού σινεμά Unifrance, με τα γαλλικά βραβεία κινηματογράφου César, καθώς και με άλλα τοπικά φεστιβάλ κινηματογράφου.\nΕιδικά για αυτή τη χρονιά, για το 72ο Φεστιβάλ Κινηματογράφου των Καννών, η σύγχρονη Alpine A110 έπαιξε έναν υπέροχο ρόλο στην τελευταία ταινία του Claude Lelouch, με τίτλο «The Best Years of a Life» που παρουσιάζεται στα πλαίσια του Φεστιβάλ, εκτός συναγωνισμού. Ο Lelouch είναι ένας μύθος του σινεμά και ο μόνος Γάλλος σκηνοθέτης που έχει κερδίσει το Χρυσό Φοίνικα και το Όσκαρ καλύτερης ξενόγλωσσης ταινίας για το «A Man and a Woman» του 1966.


H Ελληνική Ψυχαναλυτική Εταιρεία διοργανώνει νέα σειρά εισαγωγικών διαλέξεων στην ψυχανάλυση (κλινικού και θεωρητικού περιεχομένου) για ψυχιάτρους, παιδοψυχιάτρους, ψυχολόγους, άλλους επαγγελματίες ψυχικής υγείας και μεταπτυχιακούς φοιτητές.\nΟι διαλέξεις θα γίνονται σε μηνιαία βάση ( Δευτέρα 20.30- 22.30) από Σεπτέμβριο 2017 μέχρι Ιούνιο 2018 (10 συναντήσεις) στα γραφεία της Ε.Ψ.Ε, επί της οδού Μονής Πετράκη 4.\nΗ συμμετοχή ανέρχεται σε 150 Ευρώ.\nΑνάμεσα στα θέματα που θα αναπτυχθούν είναι\nΟργάνωση και Λειτουργία του Ψυχισμού, Ψυχοσεξουαλική Εξέλιξη παιδιού και εφήβου, Μηχανισμοί Άμυνας, Σύγκρουση, Τραύμα, Νευρώσεις, Ψυχώσεις, Φαντασιώσεις, Όνειρα, Οριακές Διαταραχές, Ναρκισσισμός κ.α.\nΕισηγητές θα είναι μέλη της Ελληνικής Ψυχαναλυτικής Εταιρείας.\nΟι ενδιαφερόμενοι καλούνται να δηλώσουν την συμμετοχή τους, μέχρι 20 Ιουνίου 2017, στη γραμματεία της Ε.Ψ.Ε στα τηλέφωνα και fax: 210 7214662, 210 721 2828, ή στην ηλεκτρονική διεύθυνση: [email protected] αποστέλλοντας και ένα σύντομο βιογραφικό.\nΗ επιλογή των συμμετεχόντων θα γίνει μετά από προσωπική συνέντευξη.


CERN : Σχεδιάζει την κατασκευή ενός νέου κυκλικού υπερ-επιταχυντή σωματιδίων κόστους 21 δισ. ευρώ – Ο ΜΑΘΗΜΑΤΙΚΟΣ\nΤο κόστος του έργου, που θα διαδεχθεί το σημερινό Μεγάλο Επιταχυντή Αδρονίων (LHC) και για το οποίο ακόμη δεν έχει δοθεί το οριστικό «πράσινο φως», προϋπολογίζεται σε τουλάχιστον 21 δισεκατομμύρια ευρώ, ένα ποσό που δεν έχει ακόμη βρεθεί.\nΈως τότε το CERN θα λειτουργεί το σημερινό επιταχυντή σε αναβαθμισμένη έκδοση (High Luminosity LHC), ο οποίος θα έχει ολοκληρωθεί μέσα στην επόμενη δεκαετία.\nΤο νέο γιγάντιο μηχάνημα -το μεγαλύτερο επιστημονικό πείραμα στον κόσμο-, εφόσον όντως υλοποιηθεί, από τα μέσα περίπου του αιώνα μας θα κάνει συγκρούσεις ηλεκτρονίων με σωματίδια της αντιύλης (ποζιτρόνια), αποτελώντας ένα «εργοστάσιο του μποζονίου Χιγκς», καθώς ως ύψιστη προτεραιότητα τίθεται η περαιτέρω μελέτη του συγκεκριμένου ζωτικού σωματιδίου.\nΣε ένα επόμενο στάδιο, ο νέος επιταχυντής, που θα κατασκευαστεί σε ένα υπόγειο τούνελ κοντά στη Γενεύη, όπως και ο τωρινός, θα προκαλεί συγκρούσεις πρωτονίων μεταξύ τους.\nΜε βάση τα έως τώρα σχέδια, το CERN θα κατασκευάσει αρχικά έναν επιταχυντή ηλεκτρονίων-ποζιτρονίων και έπειτα από χρόνια αυτό το μηχάνημα θα αντικατασταθεί από έναν επιταχυντή πρωτονίων-πρωτονίων, που θα φθάσει σε ενέργειες συγκρούσεων της τάξης των 100 τεραηλεκτρονιοβόλτ (TeV), έναντι μόνο 16 TeV που φθάνει ο τωρινός επιταχυντής LHC, ο οποίος κάνει συγκρούσεις πρωτονίων και είναι ο ισχυρότερος στον κόσμο.\nΟ νέος υπερ-επιταχυντής θα αναζητήσει νέα υποατομικά σωματίδια ή δυνάμεις στη φύση, φιλοδοξώντας να πάει πέρα από το σημερινό κυρίαρχο πρότυπο (μοντέλο) της σωματιδιακής φυσικής, μεταξύ άλλων με ανακαλύψεις για τη σκοτεινή ύλη.\nΗ τεχνολογία που θα χρειαστεί το νέο μηχάνημα πρέπει να αναπτυχθεί και θα αποτελέσει αντικείμενο μελέτης τις επόμενες δεκαετίες.\nΓια «μια ιστορική μέρα για το CERN και τη σωματιδιακή φυσική στην Ευρώπη και πέρα από αυτήν», έκανε λόγο η γενική διευθύντριά του, ιταλίδα φυσικός Φαμπιόλα Τζιανότι.\nΠρόσθεσε πως πρόκειται για «μια φιλόδοξη στρατηγική που προδιαγράφει ένα λαμπρό μέλλον για την Ευρώπη και για το CERN μέσα από μια συνετή προσέγγιση βήμα-βήμα».\nΠάντως, η ανάγκη τόσο μεγάλων κεφαλαίων για τη χρηματοδότηση του έργου είναι πιθανό να απαιτήσει μη ευρωπαϊκές χώρες (ΗΠΑ, Κίνα, Ιαπωνία κ.ά.) να συμμετάσχουν στο CERN δημιουργώντας ένα νέο διεθνή οργανισμό.\nΑπό την άλλη, το Συμβούλιο του CERN, παράλληλα με την υιοθέτηση του νέου κυκλικού υπερ-επιταχυντή, άφησε ανοιχτή την πόρτα για τη συμμετοχή της Ευρώπης στον ξεχωριστό Διεθνή Γραμμικό Επιταχυντή που έχει προτείνει η Ιαπωνία.


Athens Voice - Tirza - Arnon Grunberg\n2014-01-09, Athens Voice\nWe try hard in our search for happiness\nΟ Άρνον Γκρούνμπεργκ, που θεωρείται ο σημαντικότερος Ολλανδός συγγραφέας, βρέθηκε στην Αθήνα για να παραστεί στην επίσημη πρεμιέρα της παράστασης «Τίρζα» (θέατρο Ιλίσια) που βασίζεται στο ομώνυμο βιβλίο του «Τίρζα, η βασίλισσα του ήλιου» (εκδ. Καστανιώτη). Η A.V. μίλησε μαζί του.\nΟ 42χρονος Άρνον Γκρούνμπεργκ στα 24 του αποκαλέστηκε «παιδί-θαύμα» της ολλανδικής λογοτεχνίας, ζει και εργάζεται ως δημοσιογράφος στη Νέα Υόρκη, είναι χαμογελαστός, ήρεμος και προσηνής, στον αντίποδα του έντονου, άγριου μυθιστορήματός του. Ο ήρωας του βιβλίου, Γέργκεν Χόφμεϊστερ, είναι ένας φαινομενικά καθ’ όλα πολιτισμένος επιμελητής βιβλίων, που η κόρη του σχετίζεται ερωτικά με έναν Μαροκινό και ανακοινώνει πως θα ταξιδέψει μαζί του στην Αφρική. Και κάπου εκεί καταρρέει το παραπέτασμα του πολιτισμού...\nΈαν έπρεπε να συνοψίσω τη θεματική της «Τίρζα» σε μια φράση θα έλεγα «φύση εναντίον πολιτισμού»… Θα έλεγα περισσότερο ότι έχει να κάνει με την επιθυμία μας να ξεφορτωθούμε τη φύση, να την αποτινάξουμε ολοκληρωτικά από πάνω μας, να είμαστε υπερβολικά «πολιτισμένοι». Όμως η φύση πάντοτε επιστρέφει και μας εκδικείται. Υπάρχει μια άρνηση απέναντι στη φύση, γι’ αυτό βλέπουμε φαινόμενα όπως π.χ. 1 εκατ. ανθρώπους στην Ολλανδία να κάνουν χρήση αντικαταθλιπτικών. Προσπαθούμε να απωθήσουμε πολλά πράγματα που παραμένουν ταμπού – το θάνατο, το σώμα, τον πόνο. Τρομάζουμε απέναντι στην προοπτική της δυστυχίας. Έχουμε εμμονή με το κυνήγι της ευτυχίας. Προσπαθούμε να αγγίξουμε κάποια απίθανα υψηλά κριτήρια ευτυχίας. Νομίζουμε πως η επιτυχία ισούται με την ευτυχία. Και είναι βέβαια και η ντροπή που έχουμε για πολλά από αυτά, το σώμα, τον πόνο.\nΑπό πού πηγάζει όλη αυτή η ντροπή; Από το χριστιανισμό; Σίγουρα, αλλά και από τον καπιταλισμό. Δεν είμαι κατά του καπιταλισμού, αλλά έχει παραγάγει αυτούς τους μηχανισμούς ντροπής που νιώθουμε για αυτό που είμαστε, μας ωθεί να κυνηγάμε κάτι το άπιαστο, το ανέφικτο και εγκλωβιζόμαστε σε αυτή τη σπείρα. Νιώθουμε, για παράδειγμα, το σώμα μας σαν μια μηχανή που συνεχώς χρήζει βελτίωσης. Δεν βγάζουμε αρκετά λεφτά, δεν γυμναζόμαστε αρκετά, πρέπει να βελτιώσουμε το σεξ μας – συνεχώς δεν είμαστε αρκετά καλοί.\nΗ ντροπή φαίνεται να είναι το κυρίαρχο συναίσθημα που βασανίζει τον Γέργκεν Χόφμεϊστερ.\nΝαι, η ντροπή του, οι ενοχές του για τις αποτυχίες του. Νιώθει ανεπαρκής ως εκδότης, ως άντρας, ως σύζυγος, ως πατέρας, κοινωνικά, οικονομικά, σεξουαλικά.\nΠιστεύετε πως ο πολιτισμός, η καλλιέργεια, καταπιέζουν την αγριότητα μέσα μας ή πως τελικά αυτή η αγριότητα αναδύεται ξανά, διαμεσολαβημένη μέσω του πολιτισμού; Και τα δύο. Και μέσω των μίντια, ας πούμε, βλέπουμε πώς τροφοδοτείται η δίψα για βία, η ανάγκη για εκδίκηση. Συχνά μάλιστα αυτή η καταπιεσμένη αγριότητα αναδύεται πάλι στην επιφάνεια με πιο διεστραμμένες μορφές. Όλα αυτά τα ξέρουμε από την εποχή του Φρόιντ. Δεν είναι τυχαίο που η πορνογραφία σήμερα γνωρίζει τέτοια διάδοση. Οι άνθρωποι αναζητούν και χρειάζονται φαντασιώσεις. Πρέπει να τους αφήσουμε να φαντασιώνονται ελεύθερα.\nΟ ρατσισμός του ήρωα είναι ύπουλος. Αναφέρει μάλιστα σε ένα σημείο ότι «αυτοί, οι μουσουλμάνοι ζηλεύουν εμάς, του χριστιανούς, όχι επειδή πιστεύουμε σε άλλο θεό, αλλά επειδή τολμούμε να πιστεύουμε στην ευτυχία».\nΝαι, δεν είναι ακροδεξιός, θα έλεγα ότι είναι σοσιαλδημοκράτης. Ο ρατσισμός του, τουλάχιστον μέχρι να εκδηλωθεί πιο έντονα, είναι υπόγειος.\nΒέβαια, την ίδια στιγμή βλέπουμε την άνοδο των ακροδεξιών κομμάτων σε όλη την Ευρώπη. Φαντάζομαι, γνωρίζετε για τη Χρυσή Αυγή στην Ελλάδα.\nΦυσικά, είχα μάλιστα προσπαθήσει να έρθω σε επαφή μαζί τους όταν έκανα το ρεπορτάζ μου εδώ, αλλά είναι αρκετά εχθρικοί με τους δημοσιογράφους. Υπάρχουν και στην Ολλανδία και σε πολλές ευρωπαϊκές χώρες. Η ειρωνεία είναι ότι μόνο στη Γερμανία δεν έχουν σημειώσει τέτοια άνοδο.\nΈχετε δει τη φετινή ταινία «Μπόργκμαν» του συμπατριώτη σας, Άλεξ φαν Βάρμερνταμ; Μοιράζεται κάποιες κοινές θεματικές με την «Τίρζα».\nΤην είδα, ναι. Όντως, δείχνει την ενοχή, την ντροπή μιας προνομιούχας οικογένειας αστών και το πώς καταρρέει το πρόσχημα του πολιτισμού στις κατάλληλες συνθήκες. Υπάρχει μια πολύ χαρακτηριστική σκηνή στην ταινία, ένα κοριτσάκι που συνθλίβει το κεφάλι ενός ανίσχυρου άντρα με ένα βράχο και μετά φεύγει τραγουδώντας, συνεχίζει το παιχνίδι της. Διαλύει κάθε αίσθηση που έχουμε, ως δυτικοί, ότι τα παιδιά είναι αγγελικά, αθώα πλάσματα. Και από την άλλη, η βία που άσκησε το παιδί ήταν ένα είδος αθώας βίας.\nΝιώθετε «πολίτης του κόσμου»; Όχι, δεν νομίζω. Ζω πολλά χρόνια στη Νέα Υόρκη, από το 1995, αλλά δεν νιώθω Αμερικανός. Από την άλλη, νιώθω περισσότερο Ευρωπαίος παρά Ολλανδός.\nΗ «Τίρζα» φέρει ένα μήνυμα κατά του καπιταλισμού; Υπάρχουν όλες αυτές οι αναφορές στα hedge funds και η εμμονή του Χόφμεϊστερ με το κέρδος.\nΔεν θα το έλεγα, τουλάχιστον όχι ξεκάθαρα. Περισσότερο μιλάει για τις υπερβολές του καπιταλισμού, της κατανάλωσης, που από μόνα τους δεν είναι εγγενώς κακά. Στις υπερβολικές μορφές τους, όμως, ευνοούν μια διαδικασία απανθρωποποίησης, να μη βλέπεις τον άλλον σαν ανθρώπινο πλάσμα. Ότι δηλαδή η ευτυχία συνδέεται με την επιτυχία, με το κέρδος, με την αποτελεσματικότητα.\nΟ Χόφμεϊστερ ταξιδεύει στη Ναμίμπια, ουσιαστικά ένα ταξίδι αυτογνωσίας. Νιώσατε, σε μικρότερη ηλικία ίσως, την ανάγκη να κυνηγήσετε κι εσείς, έναν «χαμένο» παράδεισο στην Ασία ή την Αφρική, όπως πολλοί Βορειοευρωπαίοι και Δυτικοευρωπαίοι κάνουν με backpack; Δεν το έκανα. Όντως, πολλοί νέοι από τη Δύση ταξιδεύουν σε τέτοιες χώρες, είναι ο γνωστός αποκαλούμενος «οριενταλισμός». Όταν έκανα έρευνα για την «Τίρζα» είχα σκεφτεί να βάλω τον Χόφμεϊστερ να ταξιδεύει στην Ταϊλάνδη, αλλά μου φάνηκε πολύ κλισέ, μετά από τόσα σχετικά βιβλία και ταινίες. Ταξίδεψα στη Ναμίμπια και μόλις είδα την έρημο που αναφέρεται στο βιβλίο, είπα «αυτό είναι». Στην έρημο είναι η μόνη φορά στο βιβλίο που ο Χόφμεϊστερ νιώθει πιο ελεύθερος, που δεν νιώθει ανεπαρκής ως άντρας, ως επαγγελματίας. Όπως και όταν είχε το δεσμό με την καθαρίστρια από την Γκάνα – παύουν να ισχύουν όλα αυτά τα βαρίδια που κουβαλάει.\nΣας έχουν αποκαλέσει τον πιο ταλαντούχο συγγραφέα της γενιάς σας στην Ολλανδία. Έχετε νιώσει ποτέ πίεση από αυτό τον τίτλο και τις προσδοκίες που τον συνοδεύουν; Ένιωσα μια πίεση μετά το πρώτο μου βιβλίο, «Μπλε Δευτέρες». Γενικά, προσπαθώ να κρατάω σε μια απόσταση, και τα αρνητικά και τα θετικά δημοσιεύματα.\nΜπορείτε να μου πείτε για το πείραμα στο οποίο συμμετέχετε; Διαβάζω πως σας είχαν συνδεδεμένο με αισθητήρες και ηλεκτρόδια και κατέγραφαν τις συναισθηματικές αντιδράσεις σας ενόσω γράφατε το καινούργιό σας βιβλίο.\nΑναρωτιόμουν πολύ καιρό πώς νιώθει κανείς όταν γράφει, αλλά και όταν διαβάζει κάτι, αν μπορεί να μετρηθεί η ψυχοσυναισθηματική του κατάσταση. Έτσι δέχτηκα να συμμετάσχω σε ένα πείραμα νευροεπιστήμης που διεξάγει ένα ινστιτούτο στην Ολλανδία. Κάνουμε μετρήσεις πάνω στη δημιουργικότητα, τη συναισθηματική κατάσταση. Πώς νιώθω όταν γράφω κάτι, όταν το διαβάζει κάποιος άλλος.\nΕίναι η δημιουργικότητα ή το συναίσθημα μετρήσιμα; Μερικοί αμφιβάλλουν ακόμα και για τη μέτρηση της ευφυΐας.\nΌπως το προσεγγίζουν οι νευρολόγοι, όλα είναι μετρήσιμα, αφού όλα ανάγονται στον εγκέφαλο. Έγραψα δύο κεφάλαια του καινούργιου μου βιβλίου και τα έχουν δώσει σε ανθρώπους τώρα και θα μετρήσουν τις συναισθηματικές τους αντιδράσεις ενώ τα διαβάζουν. Για παράδειγμα, αν ο αναγνώστης θα έχει την ίδια συναισθηματική αντίδραση με αυτή που είχα εγώ όταν έγραφα κάποιο κομμάτι. Τον Οκτώβριο του 2014 θα βγουν τα αποτελέσματα της μέτρησης – μείνετε συντονισμένοι!


Έτοιμος για Σίτι ο Ρονάλντο - Νέα Κρήτη\nΈτοιμος για Σίτι ο Ρονάλντο\nΜε το μεγάλο της όπλο θα είναι στον δεύτερο ημιτελικό του Τσάμπιονς Λιγκ κόντρα στη Μάντσεστερ Σίτι η Ρεάλ Μαδρίτης, η οποία θα έχει στη διάθεσή της τον Ρονάλντο.\nΑυτό δήλωσε ο Ζινεντίν Ζιντάν στη συνέντευξη Τύπου της Τρίτης (3/5) τονίζοντας μεταξύ άλλων πως «ο Κριστιάνο είναι εντάξει, βρίσκεται στο 100%. Έχει προπονηθεί μ' εμάς και τον υπολογίζω, δεν υπάρχει κανένα ρίσκο».\nΑντιθέτως, οι Μαδριλένοι δεν θα έχουν τους Μπενζεμά και Κασεμίρο στη διάθεσή τους με τον τελευταίο να βγάζει ένα πρόβλημα της τελευταίας στιγμής.\n«Η κατάσταση του Καρίμ είναι διαφορετική. Έχει ακόμα ένα πρόβλημα και δεν θα ρισκάρουμε. Ο Κασεμίρο δεν έχει κάποιον σοβαρό τραυματισμό, αλλά μία μελανιά και δεν προπονήθηκε. Θα προσπαθήσουμε να παίξουμε με τον ίδιο τρόπο και να βάλουμε κάποιον άλλον στη θέση του. Ο Κασεμίρο είναι ο Κασεμίρο, αλλά έχουμε ένα μεγάλο ρόστερ» είπε ακόμη ο Ζιντάν.


Στον εισαγγελέα ο Μπουτάρης! – INLIFE by INPAOK\nΚοινωνια 1 Δεκεμβρίου 2015 0\nΣτον εισαγγελέα ο Μπουτάρης!\nΣχετικά με το χώρο του παλιού εργοστασίου «Αλλατίνη»\nΤη βοήθεια των εισαγγελικών αρχών προτίθεται να ζητήσει η διοίκηση του δήμου Θεσσαλονίκης σχετικά με το χώρο του παλιού εργοστασίου «Αλλατίνη», μετά και το τραγικό περιστατικό του περασμένου Σαββάτου, το οποίο είχε ως αποτέλεσμα να τραυματιστεί θανάσιμα ένα 15χρονο κορίτσι, στις εγκαταστάσεις του εγκαταλελειμμένου κτιρίου.\nΟ δήμαρχος Θεσσαλονίκης, Γιάννης Μπουτάρης, αιτήθηκε της έγκρισης του Δημοτικού Συμβουλίου, ώστε να ζητήσει με τη σειρά του από τον εισαγγελέα να δοθεί άδεια στις υπηρεσίες του δήμου να εισέλθουν στο χώρο και να πραγματοποιήσουν τους απαραίτητους ελέγχους αναφέρει το thestival.gr.\n«Στο Αλλατίνη, το οποίο έχει περίφραξη με λαμαρίνες, πρώτοι μπήκαν Βουλγαρόγυφτοι και ξήλωσαν ότι υπήρχε. Σήμερα οι φράχτες είναι διάτρητοι. Ποιος ξέρει πόσοι άστεγοι και περιθωριακοί μπαίνουν μέσα. Εμείς δεν μπορούμε να μπούμε. Μόνο με εισαγγελική παρέμβαση, διότι είναι ιδιοκτησία. Υπάρχουν παιδιά που εισέρχονται στον χώρο κι ανεβαίνουν στο κτίριο. Φοβάμαι ότι θα έχουμε και άλλα τέτοια» σημείωσε χαρακτηριστικά ο Γιάννης Μπουτάρης.\nΗ δημοτική αρχή προτίθεται να έρθει σε επικοινωνία με τους ιδιοκτήτες του οικοπέδου. Εφόσον αυτοί δεν ανταποκριθούν και δεν προβούν στις απαραίτητες ενέργειες για να αποκλειστεί η είσοδος και να πάψει το παλιό εργοστάσιο να αποτελεί κίνδυνο, τότε θα ζητήσει την παρέμβαση εισαγγελέα.\n«Πέρα από το πρόβλημα της καθαριότητας, είναι και ένα ιστορικό κτίριο που μένει έτσι όπως μένει. Τι προοπτική υπάρχει γι αυτό; Πρέπει να ρωτήσουμε τους ιδιοκτήτες. Τι θα γίνει; Θα χάσκει έτσι για πάντα;» τόνισε ο δήμαρχος Θεσσαλονίκης.\nΑπό την πλευρά του ο δημοτικός σύμβουλος και πρώην αντιδήμαρχος αστικού σχεδιασμού, Ανδρέας Κουράκης, σημείωσε: «Υπάρχει νόμος για τα εγκαταλελειμμένα κτίσματα, ο οποίος αναφέρει ότι σε περίπτωση που ο ιδιοκτήτης αμελήσει να προβεί σε όλες τις απαραίτητες για την ασφάλεια των πολιτών ενέργειες, το δημόσιο και οι ΟΤΑ μπορούν να κάνουν ότι απαιτείται και στη συνέχεια να στείλουν τον λογαριασμό στον ιδιοκτήτη. Αυτό μπορούμε να κάνουμε εφόσον δεν ανταποκριθούν».\nΤα χριστουγεννιάτικα λαμπάκια επηρεάζουν το Wi-Fi;\nΜετά από καβγά στον Λαγανά


musicTag – Page 12 – Faust\nTag Archives: musicTag\nΟι Αυτοκράτορες επιτέλους επιστρέφουν. Μετά από διακοπές σε άλλα σύμπαντα της επικρατείας τους, επέστρεψαν στον πλανήτη που τους γέννησε, με σκοπό να παρασύρουν και τους Γήινους στο πάρτυ τους. Επειδή τους άρεσε το κέντρο της Αθήνας, έκαναν το Faust «σπίτι» τους με μία σειρά εμφανίσεων κάθε Παρασκευή. Με ένα πρόγραμμα Rock, Funk, disco, ska διασκευών,…\nΠΕΜΠΤΗ 14/11: THE HANGOVER BAND\nΟι HANGOVER αποτελούν ένα μουσικό σχήμα το οποίο ξεκίνησε στις αρχές του 2018 και από τις πρώτες τους εμφανίσεις κέρδισαν τις καρδιές του κοινού! Εμπνευσμένοι από το φάσμα της Rock, Funk, Reggae, Hip hop, Disco, αλλά και Mainstream σκηνής έχουν παίξει σε σημαντικά lives από τις αρχές του καλοκαιριού του 2018 σε διάφορες μουσικές σκηνές στην…\nΤΕΤΑΡΤΗ 13/11: ΒΑΓΓΕΛΙΩ ΦΑΣΟΥΛΑΚΗ\n«Κάνουν άραγε οι σουλτάνες βουντού;» «Γιατί η Τζολίν συναναστρέφεται με την Περσεφόνη;» «Πόσα VOLT θα μπορούσε να αντέξει το κορμί ενός κιθαρίστα;» Η Βαγγελιώ Φασουλάκη ανακατεύει στον καμβά της χρώματα και ήχους από διάφορα είδη μουσικής και μπαίνοντας σε ρόλους, οδηγεί το κοινό σ’ ένα ταξίδι γεμάτο μικρές χιουμοριστικές, αλλά και περίεργες ιστορίες. Βάλτε άνετα παπούτσια,…\n12/11: DETRO-SIAMESE TWINS PARTY\nΗ ομάδα της AthenShibari σας προσκαλεί σε άλλη μια βραδιά αφιερωμένη στο ερωτικό ιαπωνικό δέσιμο. Μαζί μας, για πρώτη φορά στην Ελλάδα, οι διεθνούς φήμης Ρώσοι καλλιτέχνες, ο εξαιρετικός rigger Boris Mosafir, με το γοητευτικό μοντέλο του Denjamy Djovanny. Στην βραδιά θα συμβάλλουν οι εγχώριες καλλιτέχνιδες WisDomme & Psychopsis, βάζοντας την δική τους ξεχωριστή πινελιά.…\nΣΑΒΒΑΤΟ 9/11: THE FRIENDLY CO\nThe Friendly Co. returns to FAUST Bar-Theatre-Arts on Saturday, November 9. This time we invite our friends from The Gathering festival to join our #partydifferent movement.\nAlejandro Nixon Nikola\nΠΕΜΠΤΗ 7/11: BAND FATALE\nΉταν στα τέλη του προηγούμενου αιώνα, εν μέσω μαθητικών καταλήψεων για την αλλαγή του εκπαιδευτικού συστήματος, όταν μια παρέα αγοριών ανέβηκε στη σκηνή του σχολείου της για να δώσει την πρώτη της συναυλία. Πέρασαν 20 χρόνια από τότε, το εκπαιδευτικό σύστημα άλλαζε συνέχεια για να ξαναγίνει σήμερα το ίδιο που ήταν τότε. Εκείνα τ’ αγόρια;…\nΚΥΡΙΑΚΗ 3/11: NORA’S CINEMATIC\nΟι Nora’s Cinematic (το project της Ελεονόρας Μανόνα) επιστρέφουν δυναμικά στη βάση τους και καλωσορίζουν τη νέα σεζόν, στη μουσική σκηνή του Faust! Ποιος μπορεί να αμφισβητήσει την σπουδαιότητα της μουσικής σε μία ταινία; Σίγουρα όχι οι Nora’s Cinemati,c αφού χάρη στην αγάπη τους για την κινηματογραφική μουσική, δημιούργησαν ένα πρόγραμμα εξ’ ολοκλήρου βασισμένο στα…\nΣΑΒΒΑΤΟ 2/11: DJ PASCAL\nΤο Σάββατο 2 Νοεμβρίου ο Dj Pascal θα μας ταξιδέψει με τους Deep-Afro-Soulful ρυθμούς του. Από τις αρχές των 90’s, μέχρι και σήμερα έχει εμφανιστεί στα μεγαλύτερα και ποιο εικονικά club & bar της χώρας, καθώς και διάσημα club του εξωτερικού. Γνωστός και ως Holy Deep, παράλληλα θα παρουσιάσει τις καινούριες του παραγωγές που θα…


Δεν συμφώνησαν ως προς τον τρόπο ενίσχυσης της χρηματοδότησης του EFSF οι "17"\nΠέμπτη, 19 Μαϊου 2022 03:22:46 ΜΜ\nΑρχική›Απόψεις›Ανεμοδείκτης›Δεν συμφώνησαν ως προς τον τρόπο ενίσχυσης της χρηματοδότησης του EFSF οι "17"\n11:45 - 15 Μαρ 2011\n“Απραγοι” ως προς τον τρόπο που θα αυξηθούν τα κεφάλαια του Ευρωπαικού Ταμείου Χρηματοπιστωτικής Σταθερότητας έφυγαν από το χθεσινό συμβούλιο του Eurogroup οι υπουργοί Οικονομικών της Ευρωζώνης, καθώς δεν κατέληξαν σε καμία συμφωνία σχετικά με το πώς θα ενισχυθούν τα κεφάλαια του EFSF στα 440 δισ. ευρώ από 250 δισ. ευρώ.\n«Εξετάσαμε διαφορετικές τεχνικές δυνατότητες για την αύξηση των κεφαλαίων δανεισμού μία εκ των οποίων ήταν η αύξηση των εγγυήσεων» δήλωσε ο πρωθυπουργός του Λουξεμβούργου και πρόεδρος του eurogroup Ζαν - Κλοντ Γιούνκερ. «Δεν καταφέραμε να καταλήξουμε σε τελική συμφωνία επειδή δεν έχουμε στα χέρια μας όλες τις λεπτομέρειες» είπε η Γαλλίδα υπουργός Οικονομικών, κυρία Κριστίν Λαγκάρντ. 'Οπως δήλωσαν οι υπουργοί Οικονομικών οι σημαντικές αποφάσεις θα ληφθούν στη Σύνοδο της 25ης Μαρτίου.\nΩστόσο, οι “17” της ευρωπαικής περιοχής “έδωσαν τα χέρια” ως προς την εφαρμογή επιβολής αυστηρότερων κυρώσεων για τα απείθαρχα ως προς τα χρέη τους κράτη-μέλη της περιφέρειας . Αυστηρότερες κυρώσεις προβλέπονται για τις χώρες που δεν καταφέρνουν να μειώσουν το χρέος τους στους ρυθμούς που προβλέπει η προκαταρκτική συμφωνία των ηγετών της ευρωζώνης. Σύμφωνα με αυτή οι χώρες με δημόσιο χρέος υψηλότερο από τον πήχη του Μάαστριχτ (60% του ΑΕΠ) θα πρέπει να συμμορφώνονται στους κανόνες δημοσιονομικής πειθαρχίας σε διάστημα 20 ετών μειώνοντας το χρέος κατά 1/20 κάθε χρόνο. Αντιστοίχως αυστηρές ποινές δημοσιονομικού χαρακτήρα συμφωνήθηκαν και για τις χώρες που δεν καταφέρνουν να περιορίσουν τα δημοσιονομικά ελλείμματα.\nΤελευταία τροποποίηση στις 12:06 - 15 Μαρ 2011


Ποιος θα πουλήσει την Ακρόπολη; | Κόντρα στη νέα (α)ταξία | ΟΙΚΟΝΟΜΙΑ | ΡΙΖΟΣΠΑΣΤΗΣ\nΠοιος θα πουλήσει την Ακρόπολη;\nΣε μια περίοδο, κατά την οποία οι βροχές και οι πλημμύρες καταστρέφουν οικογενειακά νοικοκυριά, καλλιέργειες και οδηγούν στην επιδείνωση της πάσχουσας οικονομίας, οι ανευθυνο-υπεύθυνοι προωθούν, «ευθέως ή πλαγίως», τον αποχαρακτηρισμό δασών. Και, συνεπώς, τη «νομιμοποίηση» της παράνομης δόμησης, το μπάζωμα ρεμάτων, χειμάρρων, υγροβιότοπων και της ανατροπής της φυσικής ροής.\nΟλα, βορά στο κέρδος, στην ιδιωτικοποίηση, στο ξεπούλημα των πάντων, ωσάν το μαγαζί να βρίσκεται «υπό διάλυσιν», όπως άλλωστε συμβαίνει στα καταστήματα που έχουν κηρύξει πτώχευση.\nΑντικείμενο εκμετάλλευσης γίνεται η ζώνη του χειμερίου κύματος και ο γιαλός, δάση, βραχονησίδες, η νομιμοποίηση των αυθαιρέτων, ακόμη και αρχαιολογικοί χώροι. Και, βέβαια, ξεπούλημα των δημόσιων επιχειρήσεων.\nΜας μένει η Ακρόπολη, που μετά την ολοκλήρωση των έργων, την «επιστροφή» στη μετόπη του Παρθενώνα των κλεμμένων, θα αποκτήσει μεγαλύτερη... εμπορική αξία και ίσως βάλει σε πειρασμό όσους θα ήθελαν να την «ιδιωτικοποιήσουν».\nΗ προοπτική παραπέμπει στο ανέκδοτο από μια σύναξη καρδιναλίων, κατά τη διάρκεια της οποίας ο γραμματικός πηγαινοερχόταν κάθε τόσο και κάτι ψιθύριζε στο αυτί του Πάπα, ο οποίος φαινόταν εξαιρετικά ταραγμένος:\n- Και τι σου λέει, Αγιε Πατέρα, και εκνευρίζεσαι τόσο; ρωτούν οι καρδινάλιοι.\n- Οτι μας προσφέρουν δέκα δισεκατομμύρια δολάρια, ή το ισόποσο σε ευρώ.\n- Και γιατί δεν τα παίρνομε;\n- Γιατί μας ζητάνε σε όλες τις δεήσεις μας και στη θέση του «ΑΜΗΝ» να λέμε το όνομα γνωστής πολυεθνικής πετρελαιοειδών!\nΤο ανέκδοτο δεν απέχει από το κλίμα και το πνεύμα των καιρών. Εταιρίες κερδοσκόπων, καραδοκούν και ελπίζουν ότι θα τους πληρώνουμε «μεσιτικά» για να δούμε τον Ηνίοχο στους Δελφούς, ή τα ανεπανάληπτα ευρήματα της Σαντορίνης, του Δίου κ.ο.κ...


Αλβανία: Οι Αλβανοί να ενεργήσουν ως έθνος και όχι ως δύο κράτη για την υπεράσπιση του KLA, λέει ο Cakaj\nΟ αναπληρωτής Υπουργός Εξωτερικών και για την Ενσωμάτωση στην ΕΕ της Αλβανίας, Gent Cakaj, δήλωσε ότι τα Τίρανα είναι υποχρεωμένα να είναι με το Κοσσυφοπέδιο τώρα που οι πολιτικοί του ηγέτες και οι πρώην εκπρόσωποι του Απελευθερωτικού Στρατού του Κοσσυφοπεδίου (KLA) αντιμετωπίζουν κατηγορίες εγκλήματος πολέμου.\n«Όταν διακυβεύονται οι αξίες του KLA, πρέπει να αντιδράσουμε ως έθνος και όχι ως δύο χώρες. Αυτό είναι για την υπεράσπιση των αξιών του KLA, για να καθαρίσει το όνομά τους. Τώρα βλέπουμε ότι το Κοσσυφοπέδιο είναι αποκλειστικά υπεύθυνο. Μετά από 20 χρόνια, η Σερβία δεν θεωρείται πλέον ως η επιτιθέμενη. Και αυτό παράγει πολιτικές συνέπειες. Εάν κατατεθεί το κατηγορητήριο, τα Ειδικά Τμήματα του Κοσσυφοπεδίου όχι μόνο θα απομακρύνουν ορισμένους πολιτικούς εκπροσώπους στο Κοσσυφοπέδιο, αλλά θα αφήσουν κενό», είπε.\nΟ Αναπληρωτής ΥΠΕΞ της Αλβανίας, ο οποίος κατάγεται από το Κοσσυφοπέδιο, αναφέρει ότι η δημοσίευση του κατηγορητηρίου εναντίον του προέδρου του Κοσσυφοπεδίου Hashim Thaci και του ηγέτη του PDK Kadri Veseli είχε πολιτικά κίνητρα λαμβάνοντας υπόψη τη χρονική στιγμή που δημοσιεύθηκε. Η Ειδική Εισαγγελία (SPO) δημοσίευσε στις 24 Ιουνίου ένα δελτίο τύπου όπου ανέφερε ότι οι εισαγγελείς του έχουν καταθέσει μήνυση εναντίον του Thaci και του Veseli, το οποίο δεν έχει ακόμη επιβεβαιωθεί από δικαστή καθώς δεν έχει γίνει δίκη. Την ίδια μέρα ο Thaci βρισκόταν στον δρόμο για την Ουάσιγκτον για να παρευρεθεί στη συνάντηση με τον πρόεδρο της Σερβίας Aleksandar Vucic, με τη μεσολάβηση του ειδικού απεσταλμένου των ΗΠΑ για τον διάλογο Richard Grenell.\n«Έχουμε βάσιμους λόγους να πιστεύουμε ότι αυτό είχε πολιτικά κίνητρα για δύο λόγους: Πρώτον, η χρονική στιγμή, όπου το δελτίο τύπου δημοσιεύθηκε δύο ημέρες πριν από τη συνάντηση του Λευκού Οίκου, και δεύτερον, σύμφωνα με τη δήλωση, ο Thaci και ο Veseli φέρεται να έχουν βάλει τα προσωπικά τους συμφέροντα υπεράνω των θυμάτων και προσπαθούσαν να υπονομεύσουν το έργο του Δικαστηρίου. Αυτό το είδος της έκφρασης χρησιμοποιείται σε μια εσωτερική πολιτική διαμάχη. Αλλά ένα δικαστήριο που δεν είναι ο τρίτος δεν έχει το δικαίωμα να παρεμβαίνει πολιτικά με τέτοιες δηλώσεις», δήλωσε ο Cakaj./ibna